
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 66 

11 Μαίου 2010 


ΝΟΜΟΣ ΥΠ’ ΑΡΙΘ. 3846 

Εγγυήσεις για την εργασιακή ασφάλεια καί άλλες 
διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ Α' 

ΕΡΓΑΣΙΑΚΑ ΘΕΜΑΤΑ 
Άρθρο 1 

Ειδικές μορφές απασχόλησης 

Η παράγραφος 1 του άρθρου 1 του ν. 2639/1998 (ΦΕΚ 
205 Α') αντικαθίσταται ως ακολούθως: 

«1. Η συμφωνία μεταξύ εργοδότη και απασχολούμενου 
για παροχή υπηρεσιών ή έργου, για ορισμένο ή αόριστο 
χρόνο, ιδίως στις περιπτώσεις αμοιβής κατά μονάδα 
εργασίας (φασόν), τηλεργασίας, κατ’ οίκον απασχόλη¬ 
σης, τεκμαίρεται ότι υποκρύπτει σύμβαση εξαρτημένης 
εργασίας, εφόσον η εργασία παρέχεται αυτοπροσώπως, 
αποκλειστικά ή κατά κύριο λόγο στον ίδιο εργοδότη για 
εννέα (9) συνεχείς μήνες.» 

Αρθρο 2 

Μερική απασχόληση 

Το άρθρο 38 του ν. 1892/1990 (ΦΕΚ 101 Α'), όπως αντι- 
καταστάθηκε και ισχύει με το άρθρο 2 του ν. 2639/1998 
(ΦΕΚ 205 Α'), αντικαθίσταται ως ακολούθως: 

«1. Κατά την κατάρτιση της σύμβασης εργασίας ή κατά 
τη διάρκεια της ο εργοδότης και ο μισθωτός μπορούν με 
έγγραφη ατομική σύμβαση να συμφωνήσουν, ημερήσια 
ή εβδομαδιαία ή δεκαπενθήμερη ή μηνιαία εργασία, για 
ορισμένο ή αόριστο χρόνο, η οποία θα είναι μικρότε¬ 
ρης διάρκειας από την κανονική (μερική απασχόληση). 
Η συμφωνία αυτή, εφόσον μέσα σε οκτώ (8) ημέρες 
από την κατάρτισή της δεν γνωστοποιηθεί στην οικεία 
Επιθεώρηση Εργασίας, τεκμαίρεται ότι καλύπτει σχέση 
εργασίας με πλήρη απασχόληση. 

2. Για την εφαρμογή του παρόντος άρθρου νοείται 
ως: 

α) «εργαζόμενος μερικής απασχόλησης», κάθε εργαζό¬ 
μενος με σύμβαση ή σχέση εξαρτημένης εργασίας, του 


οποίου οι ώρες εργασίας, υπολογιζόμενες σε ημερήσια, 
εβδομαδιαία, δεκαπενθήμερη ή μηνιαία βάση είναι λιγό- 
τερες από το κανονικό ωράριο εργασίας του συγκρίσι¬ 
μου εργαζόμενου με πλήρη απασχόληση, 

β) «συγκρίσιμος εργαζόμενος με πλήρη απασχόληση», 
κάθε εργαζόμενος πλήρους απασχόλησης, που απα¬ 
σχολείται στην ίδια επιχείρηση με σύμβαση ή σχέση 
εξαρτημένης εργασίας, και εκτελεί ίδια ή παρόμοια κα¬ 
θήκοντα, υπό τις αυτές συνθήκες. Όταν στην επιχείρηση 
δεν υπάρχει συγκρίσιμος εργαζόμενος με πλήρη απα¬ 
σχόληση, η σύγκριση γίνεται με αναφορά στη συλλογική 
ρύθμιση στην οποία θα υπαγόταν ο εργαζόμενος αν είχε 
προσληφθεί με πλήρη απασχόληση. Οι εργαζόμενοι με 
σύμβαση ή σχέση εργασίας μερικής απασχόλησης δεν 
επιτρέπεται να αντιμετωπίζονται δυσμενώς σε σχέση 
με τους συγκρίσιμους εργαζόμενους με κανονική απα¬ 
σχόληση, εκτός εάν συντρέχουν αντικειμενικοί λόγοι 
οι οποίοι τη δικαιολογούν, όπως η διαφοροποίηση στο 
ωράριο εργασίας. 

3. Κατά την κατάρτιση της σύμβασης εργασίας ή κατά 
τη διάρκειά της ο εργοδότης και ο μισθωτός μπορούν 
με έγγραφη ατομική σύμβαση να συμφωνήσουν κάθε 
μορφή απασχόλησης εκ περιτροπής. 

Εκ περιτροπής απασχόληση θεωρείται η απασχόληση 
κατά λιγότερες ημέρες την εβδομάδα ή κατά λιγότερες 
εβδομάδες το μήνα ή κατά λιγότερους μήνες το έτος ή 
και συνδυασμός αυτών κατά πλήρες ημερήσιο ωράριο 
εργασίας. 

Η παρεχόμενη από το άρθρο αυτό προστασία καλύ¬ 
πτει και τους απασχολούμενους με βάση τις συμφωνίες 
του προηγούμενου εδαφίου. 

Αν περιοριστούν οι δραστηριότητές του, ο εργοδότης 
μπορεί, αντί καταγγελίας της σύμβασης εργασίας, να 
επιβάλει σύστημα εκ περιτροπής απασχόλησης στην 
επιχείρησή του, η διάρκεια της οποίας δεν επιτρέπεται 
να υπερβαίνει τους έξι (6) μήνες στο ίδιο ημερολογιακό 
έτος, μόνο εφόσον προηγουμένως προβεί σε ενημέρω¬ 
ση και διαβούλευση με τους νόμιμους εκπροσώπους 
των εργαζομένων, σύμφωνα με τις διατάξεις του π.δ. 
240/2006 (ΦΕΚ 252 Α') και του ν. 1767/1988 (ΦΕΚ 63 Α'). 

Οι συμφωνίες ή οι αποφάσεις της παραγράφου αυτής 
γνωστοποιούνται μέσα σε οκτώ (8) ημέρες από την 
κατάρτιση ή τη λήψη τους στην οικεία Επιθεώρηση 
Εργασίας. 

4. Ως εκπρόσωποι των εργαζομένων, για την εφαρ¬ 
μογή της προηγούμενης παραγράφου ορίζονται κατά 
την εξής σειρά προτεραιότητας: 

α) οι εκπρόσωποι από την πλέον αντιπροσωπευτική 
συνδικαλιστική οργάνωση της επιχείρησης ή της εκμε¬ 
τάλλευσης, η οποία καλύπτει κατά το καταστατικό της 
εργαζόμενους, ανεξάρτητα από την κατηγορία, τη θέση 
ή την ειδικότητά τους, 

β) οι εκπρόσωποι των υφιστάμενων συνδικαλιστικών 
οργανώσεων της επιχείρησης ή της εκμετάλλευσης, 

γ) το συμβούλιο εργαζομένων, 

δ) εάν ελλείπουν συνδικαλιστικές οργανώσεις και συμ¬ 
βούλιο εργαζομένων, η ενημέρωση και διαβούλευση γίνε¬ 
ται με το σύνολο των εργαζομένων. Η ενημέρωση μπορεί 
να γίνει με εφάπαξ ανακοίνωση σε εμφανές και προσιτό 
σημείο της επιχείρησης. Η διαβούλευση πραγματοποιεί¬ 
ται σε τόπο και χρόνο που ορίζει ο εργοδότης. 

5. Οι έγγραφες ατομικές συμβάσεις των προηγού¬ 
μενων παραγράφων πρέπει να περιλαμβάνουν: α) τα 
στοιχεία ταυτότητας των συμβαλλομένων, β) τον τόπο 
παροχής της εργασίας, την έδρα της επιχείρησης ή τη 
διεύθυνση του εργοδότη, γ) το χρόνο της απασχόλησης, 
τον τρόπο κατανομής και τις περιόδους εργασίας, δ) τον 
τρόπο αμοιβής και ε) τους τυχόν όρους τροποποίησης 
της σύμβασης. 

Σε εποχικές ξενοδοχειακές και επισιτιστικές επι¬ 
χειρήσεις οι έγγραφες ατομικές συμβάσεις, κατά την 
παράγραφο 1 του παρόντος, γίνονται για ημερήσια ή 
εβδομαδιαία περίοδο εργασίας. 

6. Σε κάθε περίπτωση, η απασχόληση κατά την Κυρι¬ 
ακή ή άλλη ημέρα αργίας, ως και η νυκτερινή εργασία 
συνεπάγεται την καταβολή της νόμιμης προσαύξησης. 

7. Αν η μερική απασχόληση έχει καθοριστεί με ημε¬ 
ρήσιο ωράριο μικρότερης διάρκειας από το κανονικό, 
η παροχή της συμφωνημένης εργασίας των μερικώς 
απασχολούμενων πρέπει να είναι συνεχόμενη και να 
παρέχεται μία φορά την ημέρα. 

Η διάταξη του προηγούμενου εδαφίου δεν εφαρμόζε¬ 
ται στους οδηγούς αυτοκινήτων μεταφοράς μαθητών, 
νηπίων και βρεφών και στους συνοδούς αυτών που ερ¬ 
γάζονται στα ιδιωτικά εκπαιδευτήρια, στους παιδικούς 
και βρεφονηπιακούς σταθμούς και στα νηπιαγωγεία, 
καθώς και στους καθηγητές που εργάζονται στα φρο¬ 
ντιστήρια ξένων γλωσσών και μέσης εκπαίδευσης. 

8. Καταγγελία της σύμβασης εργασίας λόγω μη απο¬ 
δοχής από τον μισθωτό εργοδοτικής πρότασης για με¬ 
ρική απασχόληση είναι άκυρη. 

9. Οι αποδοχές των εργαζομένων με σύμβαση ή σχέση 
εργασίας μερικής απασχόλησης υπολογίζονται όπως και 
οι αποδοχές του συγκρίσιμου εργαζόμενου και αντιστοι¬ 
χούν στις ώρες εργασίας της μερικής απασχόλησης. 
Εφόσον το ωράριο απασχόλησής τους είναι μικρότερο 
των τεσσάρων (4) ωρών ημερησίως, οι αποδοχές των 
μερικώς απασχολουμένων μισθωτών προσαυξάνονται 
κατά επτάμισι τοις εκατό (7,5%). 

10. Οι μερικώς απασχολούμενοι μισθωτοί έχουν δικαί¬ 
ωμα ετήσιας άδειας με αποδοχές και επίδομα αδείας, 
με βάση τις αποδοχές που θα ελάμβαναν εάν εργάζο¬ 
νταν κατά το χρόνο της αδείας τους, για τη διάρκεια 
της οποίας εφαρμόζονται αναλόγως οι διατάξεις των 
παραγράφων 1 και 2 του άρθρου 2 του α.ν.539/1945, 
όπως ισχύει. 


11. Αν παραστεί ανάγκη για πρόσθετη εργασία πέρα 
από τη συμφωνηθείσα ο εργαζόμενος έχει υποχρέωση 
να την παράσχει, αν είναι σε θέση να το κάνει και η 
άρνησή του θα ήταν αντίθετη με την καλή πίστη. Αν 
παρασχεθεί εργασία πέραν της συμφωνημένης, ο με¬ 
ρικώς απασχολούμενος δικαιούται αντίστοιχης αμοιβής 
με προσαύξηση 10%. 

Ο μερικώς απασχολούμενος μπορεί να αρνηθεί την 
παροχή εργασίας πέραν της συμφωνημένης, όταν αυτή 
η πρόσθετη εργασία λαμβάνει χώρα κατά συνήθη τρό¬ 
πο. 

12. Ο πλήρως απασχολούμενος σε επιχειρήσεις πλέον 
των είκοσι (20) ατόμων, έχει δικαίωμα μετά τη συμπλή¬ 
ρωση ενός ημερολογιακού έτους εργασίας να ζητήσει 
τη μετατροπή της σύμβασης εργασίας του από πλήρη 
σε μερική απασχόληση, με δικαίωμα επανόδου σε πλήρη 
απασχόληση, εκτός αν η άρνηση του εργοδότη δικαιο¬ 
λογείται από τις επιχειρησιακές ανάγκες. 

Ο εργαζόμενος στην αίτησή του πρέπει να προσδιορί¬ 
ζει τη διάρκεια της μερικής απασχόλησης και το είδος 
της. Αν ο εργοδότης δεν απαντήσει εγγράφως μέσα 
σε ένα μήνα θεωρείται ότι το αίτημα του εργαζόμενου 
έχει γίνει δεκτό. 

13. Ο μερικώς απασχολούμενος, επί προσφοράς ερ¬ 
γασίας με ίσους όρους από μισθωτούς της ίδιας κατη¬ 
γορίας, έχει δικαίωμα προτεραιότητας για πρόσληψη 
σε θέση εργασίας πλήρους απασχόλησης στην ίδια 
επιχείρηση. Ο χρόνος της μερικής απασχόλησης λαμ- 
βάνεται υπόψη ως χρόνος προϋπηρεσίας όπως και για 
τον συγκρίσιμο εργαζόμενο. Για τον υπολογισμό της 
προϋπηρεσίας αυτής, μερική απασχόληση που αντι¬ 
στοιχεί στον κανονικό (νόμιμο ή συμβατικό) ημερήσιο 
χρόνο του συγκρίσιμου εργαζόμενου αντιστοιχεί σε μία 
ημέρα προϋπηρεσίας. 

14. Στους εργαζόμενους που καλύπτονται από σύμ¬ 
βαση ή σχέση εργασίας με μερική απασχόληση παρέ¬ 
χονται: 

α) δυνατότητες συμμετοχής στις δραστηριότητες της 
επαγγελματικής κατάρτισης που εφαρμόζει η επιχεί¬ 
ρηση υπό συνθήκες ανάλογες με εκείνες που αφορούν 
τους εργαζόμενους πλήρους απασχόλησης και αορί¬ 
στου χρόνου, 

β) οι ίδιες κοινωνικές υπηρεσίες που υπάρχουν στη 
διάθεση των άλλων εργαζόμενων στην επιχείρηση. 

15. Ο εργοδότης ενημερώνει τους εκπροσώπους των 
εργαζόμενων για τον αριθμό των απασχολούμενων με 
μερική απασχόληση σε σχέση με την εξέλιξη του συ¬ 
νόλου των εργαζόμενων, καθώς και για τις προοπτικές 
πρόσληψης εργαζόμενων με πλήρη απασχόληση. 

16. Με επιχειρησιακές συλλογικές συμβάσεις εργασίας 
επιτρέπεται η συμπλήρωση ή τροποποίηση των ρυθμί¬ 
σεων των προηγούμενων παραγράφων. 

17. Κατά τα λοιπά εφαρμόζονται για τους μερικώς 
απασχολούμενους όλες οι διατάξεις της εργατικής νο¬ 
μοθεσίας. 

18. Η κατά το παρόν άρθρο μερική απασχόληση με 
σχέση ιδιωτικού δικαίου επιτρέπεται και στις δημόσιες 
επιχειρήσεις, τους οργανισμούς και τους λοιπούς φορείς 
του ευρύτερου δημόσιου τομέα, όπως αυτός προσδιορί¬ 
ζεται από το άρθρο 14 του ν. 2190/1994 (ΦΕΚ 28 Α'), όπως 
ισχύει, με εξαίρεση το Δημόσιο, τους Ο.Τ.Α. πρώτου 
και δεύτερου βαθμού και τα Ν.Π.Δ.Δ., καθώς και στους 

φορείς για τους οποίους η μερική απασχόληση προβλέ- 
πεται από ειδικούς νόμους ή από διατάξεις κανονισμών 
που έχουν κυρωθεί με νόμο ή έχουν ισχύ νόμου. 

Για τη μερική απασχόληση σε επιχειρήσεις, οργανι¬ 
σμούς και φορείς του προηγούμενου εδαφίου, εφαρμό¬ 
ζονται οι διατάξεις του ν. 2190/1994 (ΦΕΚ 28 Α'), όπως 
ισχύει, με εξαίρεση τις περιπτώσεις όπου για την αντι¬ 
μετώπιση εκτάκτων ή επειγουσών αναγκών συμφωνεί- 
ται με σύμβαση ορισμένου χρόνου διάρκειας μέχρι έξι 
(6) μηνών μερική απασχόληση που δεν υπερβαίνει τις 
τέσσερις (4) ώρες ημερησίως. 

Στην τελευταία περίπτωση η σχετική προκήρυξη απο- 
στέλλεται πριν από τη δημοσίευσή της στο Ανώτατο 
Συμβούλιο Επιλογής Προσωπικού (ΑΣΕΠ), το οποίο οφεί¬ 
λει να ελέγξει αυτήν από άποψη νομιμότητας μέσα σε 
δέκα (10) ημέρες. 

Οι ανωτέρω συμβάσεις που καταρτίζονται για την 
κάλυψη έκτακτων ή επειγουσών αναγκών λήγουν αυτο¬ 
δικαίως με την πάροδο της συμφωνηθείσας διάρκειάς 
τους, χωρίς να απαιτείται προς τούτο καμία άλλη διατύ¬ 
πωση, η δε για οποιονδήποτε λόγο ανανέωσή τους ή με¬ 
τατροπή τους σε σύμβαση ή σχέση εργασίας αορίστου 
χρόνου απαγορεύεται και είναι αυτοδικαίως άκυρη.» 

Άρθρο 3 

Ρυθμίσεις θεμάτων προσωρινής απασχόλησης 

Α. Το άρθρο 20 του ν. 2956/2001 (ΦΕΚ 258 Α') αντικα¬ 
θίσταται ως ακολούθως: 

«Άρθρο 20 

Εταιρείες Προσωρινής Απασχόλησης 

1. Εταιρείες Προσωρινής Απασχόλησης (Ε.Π.Α.) είναι 
οι εταιρείες οι οποίες έχουν ως αντικείμενο δραστηρι¬ 
ότητας την παροχή εργασίας από μισθωτούς τους σε 
άλλον εργοδότη (έμμεσο εργοδότη) με τη μορφή της 
προσωρινής απασχόλησης. 

2. Ως προσωρινή απασχόληση νοείται η εργασία, η 
οποία παρέχεται σε άλλον εργοδότη (έμμεσος εργοδό¬ 
της) για περιορισμένο χρονικό διάστημα από μισθωτό, 
ο οποίος συνδέεται με τον εργοδότη του (άμεσος ερ¬ 
γοδότης) με σύμβαση ή σχέση εξαρτημένης εργασίας 
ορισμένου ή αορίστου χρόνου και επιτρέπεται μόνο 
υπό τους όρους και προϋποθέσεις των διατάξεων του 
παρόντος. 

3. Οι Ε.Π.Α. έχουν τις υποχρεώσεις και τα δικαιώματα 
του εργοδότη. 

4. Η παραχώρηση μισθωτού σε έμμεσο εργοδότη 
επιτρέπεται μόνο για συγκεκριμένους λόγους που δι¬ 
καιολογούνται από έκτακτες, πρόσκαιρες ή εποχιακές 
ανάγκες. 

5. Οι Ε.Π.Α. δεν επιτρέπεται να ασκούν άλλη δραστηρι¬ 
ότητα εκτός από: α) μεσολάβηση για εξεύρεση θέσεως 
εργασίας, για την οποία απαιτείται ειδική άδεια, που 
χορηγείται κατά τη διαδικασία και τις προϋποθέσεις 
του π.δ. 160/1999 (ΦΕΚ 157 Α'), όπως εκάστοτε ισχύει 
και β) αξιολόγηση ανθρώπινου δυναμικού, εφόσον πλη¬ 
ρούν τις προϋποθέσεις που ορίζονται από τις οικείες 
διατάξεις.» 

Β. Το άρθρο 22 του ν. 2956/2001 (ΦΕΚ 258 Α') αντικα¬ 
θίσταται ως ακολούθως: 


«Άρθρο 22 

Κατοχύρωση Εργασιακών Δικαιωμάτων 
των Προσωρινά Απασχολούμενων 

1. Γ ια την παροχή εργασίας με τη μορφή της προσω¬ 
ρινής απασχόλησης απαιτείται προηγούμενη έγγραφη 
σύμβαση εργασίας ορισμένου ή αορίστου χρόνου. Η 
σύμβαση καταρτίζεται μεταξύ της Ε.Π.Α. (άμεσος εργο¬ 
δότης) και του μισθωτού και σε αυτήν πρέπει απαραι- 
τήτως να αναφέρονται οι όροι εργασίας και η διάρκειά 
της, οι όροι παροχής της εργασίας στον ή στους έμ¬ 
μεσους εργοδότες, οι όροι αμοιβής και ασφάλισης του 
μισθωτού, οι λόγοι της παραχώρησης του εργαζομένου, 
καθώς και κάθε άλλο στοιχείο το οποίο, κατά την καλή 
πίστη και τις περιστάσεις, πρέπει να γνωρίζει ο μισθω¬ 
τός αναφορικά με την παροχή της εργασίας του. 

Οι αποδοχές του μισθωτού που δεν παρέχει εργασία 
σε έμμεσο εργοδότη δεν μπορεί να είναι κατώτερες 
από τις προβλεπόμενες στην εκάστοτε Εθνική Γενική 
Συλλογική Σύμβαση Εργασίας. 

Εάν κατά το χρόνο κατάρτισης της σύμβασης αυτής 
δεν είναι δυνατή η μνεία του συγκεκριμένου έμμεσου 
εργοδότη ή ο προσδιορισμός του χρόνου, που θα προ¬ 
σφέρει σε αυτόν την εργασία του ο μισθωτός, θα πρέπει 
να αναφέρεται στη σύμβαση το πλαίσιο των όρων και 
συνθηκών για την παροχή εργασίας σε έμμεσο εργο¬ 
δότη. Γ ια την απασχόληση του μισθωτού σε έμμεσο 
εργοδότη απαγορεύεται οποιαδήποτε οικονομική επι¬ 
βάρυνση του μισθωτού. 

2. Οι όροι εργασίας των εργαζομένων με σύμβαση 
ή σχέση εργασίας προσωρινής απασχόλησης, στους 
οποίους περιλαμβάνονται και οι αποδοχές, κατά τη δι¬ 
άρκεια της τοποθέτησής τους στον έμμεσο εργοδότη 
είναι τουλάχιστον αυτοί που θα εφαρμόζονταν αν οι 
εργαζόμενοι είχαν προσληφθεί απευθείας από τον εν 
λόγω εργοδότη για να καταλάβουν την ίδια θέση. 

3. Οι προσωρινά απασχολούμενοι ενημερώνονται για 
τις κενές θέσεις εργασίας στον έμμεσο εργοδότη προ- 
κειμένου να έχουν τις ίδιες δυνατότητες με τους άλλους 
εργαζόμενους της επιχείρησης για να προσληφθούν σε 
μόνιμες θέσεις εργασίας. Η ενημέρωση αυτή μπορεί να 
πραγματοποιείται με γενική ανακοίνωση σε εμφανές 
και προσιτό σημείο της επιχείρησης στην οποία παρέ¬ 
χουν τις υπηρεσίες τους (έμμεσο εργοδότη). Επίσης ο 
έμμεσος εργοδότης υποχρεούται κατά την ενημέρωση 
των εκπροσώπων των εργαζομένων του, να παρέχει 
πληροφορίες για τον αριθμό των προσωρινά απασχο¬ 
λούμενων, το σχέδιο χρήσης προσωρινά απασχολού¬ 
μενων, καθώς και για τις προοπτικές πρόσληψής τους 
απευθείας από αυτόν. 

4. Στους εργαζόμενους μέσω Ε.Π.Α. σε έμμεσο εργο¬ 
δότη παρέχονται οι ίδιες κοινωνικές υπηρεσίες, ιδίως 
δε στα κυλικεία, στους παιδικούς σταθμούς και στα με¬ 
ταφορικά μέσα, που υπάρχουν στη διάθεση των άμεσα 
εργαζομένων στον έμμεσο εργοδότη και με τους ίδιους 
όρους, εκτός εάν αντικειμενικοί λόγοι δικαιολογούν δια¬ 
φορετική μεταχείριση, όπως η διαφοροποίηση του ωρα¬ 
ρίου ή η χρονική διάρκεια της σύμβασης εργασίας. 

5. Απασχόληση του μισθωτού από τον έμμεσο εργοδό¬ 
τη επιτρέπεται μόνο μετά την κατάρτιση της σύμβασης 
με τον άμεσο εργοδότη, σύμφωνα με τις προηγούμενες 
παραγράφους. 

6. Η διάρκεια της απασχόλησης του μισθωτού από τον 
έμμεσο εργοδότη, στην οποία περιλαμβάνονται και οι 
ενδεχόμενες ανανεώσεις που γίνονται εγγράφως, δεν 
επιτρέπεται να είναι μεγαλύτερη από δώδεκα μήνες. 
Κατ’ εξαίρεση επιτρέπεται η υπέρβαση της διάρκειας 
αυτής με μέγιστο όριο τους δεκαοκτώ (18) μήνες, αν ο 
προσωρινά απασχολούμενος αναπληρώνει μισθωτό του 
οποίου η σύμβαση για οποιονδήποτε λόγο είναι σε ανα¬ 
στολή. Σε περίπτωση υπέρβασης των χρονικών ορίων 
που τίθενται από την παρούσα παράγραφο, επέρχεται 
μετατροπή της υπάρχουσας σύμβασης σε σύμβαση αο¬ 
ρίστου χρόνου με τον έμμεσο εργοδότη. 

7. Αν συνεχίζεται η απασχόληση του μισθωτού από 
τον έμμεσο εργοδότη μετά τη λήξη της διάρκειας της 
αρχικής παραχώρησης και των τυχόν νόμιμων ανανε- 
ώσεών της ακόμη και με νέα παραχώρηση, χωρίς να 
μεσολαβεί χρονικό διάστημα σαράντα πέντε (45) (ημε¬ 
ρολογιακών) ημερών, θεωρείται ότι πρόκειται για σύμ¬ 
βαση εργασίας αορίστου χρόνου μεταξύ του μισθωτού 
και του έμμεσου εργοδότη. Δεν υπάγονται στη διάταξη 
αυτή εργαζόμενοι σε ξενοδοχειακές και επισιτιστικές 
επιχειρήσεις όταν απασχολούνται σε ολιγοήμερες κοι¬ 
νωνικές εκδηλώσεις. 

8. Ακυρη θεωρείται οποιαδήποτε ρήτρα όταν με αυτήν 
άμεσα ή έμμεσα: 

α) απαγορεύεται ή παρεμποδίζεται η μόνιμη απα¬ 
σχόληση του προσωρινά απασχολούμενου μισθωτού 
και β) παρεμποδίζονται τα συνδικαλιστικά δικαιώματα 
του μισθωτού ή παραβλάπτονται τα ασφαλιστικά του 
δικαιώματα. 

9. Με σύμβαση, που καταρτίζεται εγγράφως μεταξύ 
της Ε.Π.Α. και του έμμεσου εργοδότη, ορίζονται ειδικό¬ 
τερα τα του τρόπου αμοιβής και ασφάλισης του εργα¬ 
ζόμενου για το χρόνο που ο μισθωτός προσφέρει τις 
υπηρεσίες του στον έμμεσο εργοδότη, όπως και οι λόγοι 
της παραχώρησης του εργαζομένου. Ο έμμεσος εργο¬ 
δότης πρέπει να προσδιορίζει, πριν τεθεί στη διάθεσή 
του ο εργαζόμενος με τη σύμβαση, τα απαιτούμενα 
επαγγελματικά προσόντα ή ικανότητες, την ειδική ια¬ 
τρική παρακολούθηση και τα ιδιαίτερα χαρακτηριστικά 
της προς κάλυψη θέσης εργασίας. Οφείλει επίσης να 
επισημαίνει τους μεγαλύτερους ή ιδιαίτερους κινδύνους, 
που έχουν σχέση με τη συγκεκριμένη εργασία. Η Ε.Π.Α. 
υποχρεούται να γνωστοποιήσει τα στοιχεία αυτά στους 
μισθωτούς. 

10. Η Ε.Π.Α. και ο έμμεσος εργοδότης είναι αλληλεγ- 
γύως και εις ολόκληρον έκαστος υπεύθυνοι έναντι του 
προσωρινά απασχολούμενου μισθωτού με σύμβαση ή 
σχέση εργασίας για την ικανοποίηση των μισθολογικών 
δικαιωμάτων του και για την καταβολή των ασφαλιστι¬ 
κών του εισφορών. Η ευθύνη αυτή του έμμεσου εργοδό¬ 
τη αναστέλλεται, εφόσον με τη σύμβαση προβλέπεται 
ότι υπόχρεος για την καταβολή των αποδοχών και των 
ασφαλιστικών εισφορών είναι ο άμεσος εργοδότης και 
τα μισθολογικά και ασφαλιστικά δικαιώματα του προ¬ 
σωρινά απασχολούμενου μισθωτού μπορούν να ικα¬ 
νοποιηθούν από την κατάπτωση των κατά το άρθρο 
23 εγγυητικών επιστολών (επικουρική ευθύνη έμμεσου 
εργοδότη). 

11. Οι μισθωτοί με σύμβαση ή σχέση προσωρινής απα¬ 
σχόλησης απολαμβάνουν όσον αφορά την ασφάλεια και 
την υγεία κατά την εργασία το ίδιο επίπεδο προστασίας 


με αυτό που παρέχεται στους άλλους εργαζόμενους 
του έμμεσου εργοδότη. Ο έμμεσος εργοδότης, με την 
επιφύλαξη συμβατικής πρόβλεψης για συνευθύνη σω- 
ρευτικά και της Ε.Π.Α., είναι υπεύθυνος για τις συνθήκες 
υπό τις οποίες εκτελείται η εργασία του μισθωτού και 
για το εργατικό ατύχημα. 

12. Οι προσωρινά απασχολούμενοι μισθωτοί, για όσο 
χρόνο παραμένουν στη διάθεση της εταιρείας προσω¬ 
ρινής απασχόλησης, καθώς και κατά τη διάρκεια της 
απασχόλησής τους σε έμμεσο εργοδότη υπάγονται 
στον κλάδο παροχών ασθένειας του ΙΚΑ-ΕΤΑΜ και στον 
επικουρικό φορέα ΕΤΕΑΜ, με εξαίρεση τα πρόσωπα 
που λόγω της ιδιότητάς τους ασφαλίζονται σε κλάδους 
άλλου κύριου ή επικουρικού φορέα.» 

Γ. Το άρθρο 24 του ν. 2956/2001 (ΦΕΚ 258 Α') αντικα¬ 
θίσταται ως ακολούθως: 

«Αρθρο 24 

Απαγόρευση προσωρινής απασχόλησης 

Η απασχόληση μισθωτού σε έμμεσο εργοδότη με σύμ¬ 
βαση προσωρινής απασχόλησης δεν επιτρέπεται: 

α) όταν με αυτήν αντικαθίστανται εργαζόμενοι που 
ασκούν το δικαίωμα της απεργίας, 

β) όταν ο έμμεσος εργοδότης το προηγούμενο εξάμη¬ 
νο είχε πραγματοποιήσει απολύσεις εργαζομένων της 
ίδιας ειδικότητας για οικονομοτεχνικούς λόγους ή το 
προηγούμενο δωδεκάμηνο ομαδικές απολύσεις, 

γ) όταν ο έμμεσος εργοδότης υπάγεται στις διατάξεις 
του ν. 2190/1994 (ΦΕΚ 28 Α') ή στις διατάξεις της παρ. 
3 του άρθρου 1 του ν. 2527/1997 (ΦΕΚ 206 Α'), όπως 
ισχύουν, 

δ) όταν η εργασία, λόγω της φύσης της, εγκυμονεί 
ιδιαίτερους κινδύνους για την υγεία και την ασφάλεια 
των εργαζομένων. Οι εργασίες αυτές καθορίζονται 
με απόφαση του Υπουργού Εργασίας και Κοινωνικής 
Ασφάλισης ύστερα από γνώμη του Συμβουλίου Υγιει¬ 
νής και ασφάλειας της Εργασίας (ΣΥΑΕ) που ορίζεται 
στο άρθρο 15 του ν. 1568/1985 (ΦΕΚ 177 Α'), όπως έχει 
τροποποιηθεί και ισχύει, 

ε) όταν ο απασχολούμενος υπάγεται στις ειδικές δια¬ 
τάξεις περί ασφαλίσεων εργατοτεχνιτών οικοδόμων.» 

Δ. Το άρθρο 25 του ν. 2956/2001 (ΦΕΚ 258 Α'), όπως 
αυτό συμπληρώθηκε με την παράγραφο 4 του άρθρου 
5 και την παράγραφο 11 του άρθρου 21 του ν. 3144/2003 
(ΦΕΚ 111 Α'), αντικαθίσταται ως ακολούθως: 

«Κυρώσεις 

1. Για κάθε παράβαση των διατάξεων των άρθρων του 
παρόντος κεφαλαίου επιβάλλεται από το Σώμα Επιθεώ¬ 
ρησης Εργασίας (ΣΕΠΕ) του Υπουργείου Εργασίας και 
Κοινωνικής Ασφάλισης σε βάρος του παραβάτη πρό¬ 
στιμο, το οποίο κυμαίνεται από τρεις χιλιάδες (3.000) 
ευρώ μέχρι τριάντα χιλιάδες (30.000) ευρώ ανάλογα με 
τη βαρύτητα της παράβασης. Με απόφαση του Υπουρ¬ 
γού Εργασίας και Κοινωνικής Ασφάλισης κατηγοριο¬ 
ποιούνται οι παραβάσεις και καθορίζεται αναλόγως το 
ύψος του προστίμου της παρούσας παραγράφου. Για 
την επιβολή του προστίμου εφαρμόζονται ανάλογα οι 
διατάξεις του άρθρου 16 του ν. 2639/1998 (ΦΕΚ 205 Α'), 
όπως ισχύουν κάθε φορά. 

2. Η λειτουργία Ε.Π.Α. χωρίς την άδεια λειτουργίας του 
άρθρου 21 του παρόντος επιφέρει τη διοικητική κύρωση 

της σφράγισης και της οριστικής διακοπής λειτουργίας 
της, η οποία εκτελείται από την αρμόδια αστυνομική 
αρχή. Όποιος θέτει σε λειτουργία ή λειτουργεί Ε.Π.Α. 
χωρίς άδεια λειτουργίας τιμωρείται με φυλάκιση μέχρι 
δύο (2) έτη και με χρηματική ποινή. 

3. Οι ποινές της παραγράφου 1 επιβάλλονται και όταν 
μια επιχείρηση ομίλου λειτουργεί με κύριο σκοπό τη δι¬ 
άθεση εργαζομένων σε άλλη επιχείρηση του ομίλου.» 

Άρθρο 4 

Διαθεσιμότητα μισθωτών 

Το άρθρο 10 του ν. 3198/1955 (ΦΕΚ 98 Α'), όπως συ¬ 
μπληρώθηκε με το άρθρο 1 του ν.δ. 206/1974 (ΦΕΚ 362 
Α'), αντικαθίσταται ως ακολούθως: 

«1. Οι επιχειρήσεις και εκμεταλλεύσεις, αν έχει περιο¬ 
ριστεί η οικονομική τους δραστηριότητα, μπορούν, αντί 
της καταγγελίας της σύμβασης εργασίας, να θέτουν 
εγγράφως σε διαθεσιμότητα τους μισθωτούς τους, η 
οποία δεν μπορεί να υπερβεί συνολικά τους τρεις (3) 
μήνες ετησίως, μόνο εφόσον προηγουμένως προβούν σε 
διαβούλευση με τους νόμιμους εκπροσώπους των ερ¬ 
γαζομένων σύμφωνα με τις διατάξεις του π.δ. 240/2006 
(ΦΕΚ 252 Α') και του ν. 1767/1988 (ΦΕΚ 63 Α'). 

Αν στην επιχείρηση δεν υπάρχουν εκπρόσωποι ερ¬ 
γαζομένων η ενημέρωση και η διαβούλευση γίνεται με 
το σύνολο των εργαζομένων. Η ενημέρωση μπορεί να 
γίνει με εφάπαξ ανακοίνωση σε εμφανές και προσιτό 
σημείο της επιχείρησης. Η διαβούλευση πραγματοποι¬ 
είται σε τόπο και χρόνο που ορίζει ο εργοδότης. Κατά 
τη διάρκεια της διαθεσιμότητας ο μισθωτός λαμβάνει 
το ήμισυ του μέσου όρου των τακτικών αποδοχών των 
δύο τελευταίων μηνών, υπό καθεστώς πλήρους απασχό¬ 
λησης. Μετά την εξάντληση του τριμήνου, προκειμένου 
να τεθεί εκ νέου ο ίδιος εργαζόμενος σε διαθεσιμότη¬ 
τα απαιτείται και η παρέλευση τουλάχιστον τριών (3) 
μηνών. Ο εργοδότης υποχρεούται να γνωστοποιεί στις 
οικείες Υπηρεσίες του ΣΕΠΕ, του ΙΚΑ και του ΟΑΕΔ με 
οποιονδήποτε τρόπο τη σχετική δήλωση περί διαθεσι¬ 
μότητας, μέρους ή του συνόλου του προσωπικού του. 

2. Για τη θέση των μισθωτών σε διαθεσιμότητα στις 
επιχειρήσεις ή εκμεταλλεύσεις κοινής ωφελείας που 
απασχολούν περισσότερους από πέντε χιλιάδες (5.000) 
μισθωτούς, απαιτείται έγκριση του Υπουργού Εργασίας 
και Κοινωνικής Ασφάλισης, που χορηγείται με αίτηση 
του εργοδότη, μετά τη γνώμη της Ολομέλειας του Ανω- 
τάτου Συμβουλίου Εργασίας. Εάν μέσα σε ένα (1) μήνα 
από την υποβολή της αίτησης στο Υπουργείο Εργασίας 
και Κοινωνικής Ασφάλισης, δεν αποφανθεί ο Υπουργός 
Εργασίας και Κοινωνικής Ασφάλισης, ο εργοδότης μπο¬ 
ρεί και χωρίς έγκριση να θέσει σε διαθεσιμότητα τους 
μισθωτούς, τηρώντας τη διαδικασία και τις προϋποθέ¬ 
σεις της προηγούμενης παραγράφου. 

3. Επιχειρήσεις ή εκμεταλλεύσεις της προηγούμενης 
παραγράφου που θέτουν σε διαθεσιμότητα τους μισθω¬ 
τούς τους, κατά παράβαση των ανωτέρω διατάξεων, 
υποχρεούνται στην καταβολή πλήρων αποδοχών, έστω 
και αν οι μισθωτοί αποδέχθηκαν τη διαθεσιμότητα και 
δεν παρείχαν τις υπηρεσίες τους.» 

Άρθρο 5 
Τηλεργασία 

1. Ο εργοδότης όταν καταρτίζει σύμβαση εργασίας 


για τηλεργασία, υποχρεούται να παραδίδει γραπτώς 
στον εργαζόμενο, μέσα σε οκτώ (8) ημέρες, το σύνο¬ 
λο των πληροφοριών που αναφέρονται στην εκτέλεση 
της εργασίας και ειδικότερα ως προς την ιεραρχική 
σύνδεση με τους προϊσταμένους του στην επιχείρηση, 
τα λεπτομερή καθήκοντά του, τον τρόπο υπολογισμού 
της αμοιβής, τον τρόπο μέτρησης του χρόνου εργασίας, 
την αποκατάσταση του κόστους που προκαλείται από 
την παροχή της (τηλεπικοινωνίες, εξοπλισμός, βλάβες 
συσκευών κ,λπ.). Αν στη σύμβαση περιέχεται συμφωνία 
για τηλε-ετοιμότητα ορίζονται τα χρονικά της όρια και 
οι προθεσμίες ανταπόκρισης του μισθωτού. 

2. Αν κανονική εργασία μετατρέπεται σε τηλεργασία, 
καθορίζεται στη συμφωνία αυτή μια περίοδος προσαρ¬ 
μογής τριών (3) μηνών, κατά την οποία οποιοδήποτε 
από τα μέρη, μετά από τήρηση προθεσμίας δεκαπέντε 
(15) ημερών, μπορεί να θέσει τέλος στην τηλεργασία 
και ο μισθωτός να επιστρέφει στην εργασία του σε 
αντίστοιχη θέση με αυτήν που κατείχε. 

3. Ο εργοδότης αναλαμβάνει σε κάθε περίπτωση το 
κόστος που προκαλείται στον μισθωτό από τη μορφή 
αυτή εργασίας και ειδικότερα των τηλεπικοινωνιών. 

Παρέχει στον μισθωτό τεχνική υποστήριξη για την 
παροχή της εργασίας του και αναλαμβάνει να αποκα- 
ταστήσει τις δαπάνες επισκευής των συσκευών που 
χρησιμοποιούνται για την εκτέλεσή της ή να τις αντι¬ 
καταστήσει σε περίπτωση βλάβης. Η υποχρέωση αυτή 
αφορά και στις συσκευές που ανήκουν στον μισθωτό, 
εκτός εάν στη σύμβαση ή στη σχέση εργασίας ορίζε¬ 
ται διαφορετικά. Στη σύμβαση ή στη σχέση εργασίας 
ορίζεται ο τρόπος χρηματικής αποκατάστασης εκ μέ¬ 
ρους του εργοδότη της χρησιμοποίησης του οικιακού 
χώρου εργασίας του μισθωτού. Με συλλογικές συμβά¬ 
σεις προσδιορίζονται επίσης ειδικότερα πλαίσια για τη 
ρύθμιση του ίδιου ζητήματος. 

4. Ο εργοδότης, το αργότερο μέσα σε δύο (2) μήνες 
από την κατάρτιση της σύμβασης εργασίας, πληροφορεί 
γραπτώς τον τηλεργαζόμενο για το πρόσωπο και για 
τα στοιχεία επικοινωνίας των εκπροσώπων του προ¬ 
σωπικού στην επιχείρηση. 

Άρθρο 6 
Θέματα αδείας 

Το άρθρο 8 του ν. 549/1977 (ΦΕΚ 55 Α') κατά το μέρος 
που κύρωσε το άρθρο 7 της από 26.1.1977 ΕΓΣΣΕ (ΦΕΚ 
60 Β'), τροποποιείται ως ακολούθως: 

«Αρθρο 7 

Κατάτμηση Αδείας 

Επιτρέπεται κατ’ εξαίρεση, η κατάτμηση του χρόνου 
αδείας εντός του αυτού ημερολογιακού έτους σε δύο 
περιόδους, εξαιτίας ιδιαίτερα σοβαρής ή επείγουσας 
ανάγκης της επιχείρησης ή εκμετάλλευσης και μετά από 
έγκριση της οικείας Επιθεώρησης Εργασίας. Σε κάθε 
περίπτωση η πρώτη περίοδος της αδείας δεν μπορεί να 
περιλαμβάνει λιγότερες των έξι (6) εργασίμων ημερών 
επί εξαημέρου εβδομαδιαίας εργασίας και των πέντε (5) 
εργασίμων ημερών επί πενθημέρου ή προκειμένου περί 
ανηλίκων των δώδεκα (12) εργασίμων ημερών. 

Η κατάτμηση του χρόνου αδείας επιτρέπεται και σε 
περισσότερες των δύο περιόδων, από τις οποίες η μια 
πρέπει να περιλαμβάνει τουλάχιστον δώδεκα (12) εργά- 

σιμες ημέρες επί εξαημέρου εβδομαδιαίας εργασίας και 
δέκα (10) εργάσιμες ημέρες, επί πενθημέρου, ή προκειμέ- 
νου περί ανηλίκων δώδεκα (12) εργάσιμες ημέρες, μετά 
από έγγραφη αίτηση του μισθωτού προς τον εργοδότη. 
Η αίτηση αυτή για την οποία δεν απαιτείται έγκριση 
από την αρμόδια υπηρεσία του ΣΕΠΕ, διατηρείται στην 
επιχείρηση επί πέντε (5) έτη και πρέπει να είναι στη 
διάθεση των Επιθεωρητών Εργασίας. 

Οι ρυθμίσεις της παραγράφου αυτής διέπονται κατά 
τα λοιπά, από τις διατάξεις της νομοθεσίας για την 
άδεια.» 

Άρθρο 7 

Διευθέτηση του χρόνου εργασίας 

Το άρθρο 41 του ν. 1892/1990 (ΦΕΚ101 Α'), όπως αντικα- 
ταστάθηκε με το άρθρο 3 του ν. 2639/1998 (ΦΕΚ 205 Α'), 
τροποποιήθηκε με το άρθρο 5 του ν. 2874/2000 (ΦΕΚ 286 
Α') και αντικαταστάθηκε με το άρθρο 2 του ν. 3385/2005 
(ΦΕΚ 210 Α'), αντικαθίσταται ως ακολούθως: 

«1. Σε επιχειρήσεις στις οποίες εφαρμόζεται συμβατικό 
ωράριο εργασίας έως σαράντα (40) ωρών εβδομαδιαίως, 
επιτρέπεται για μία χρονική περίοδο (περίοδος αυξημέ¬ 
νης απασχόλησης) ο εργαζόμενος να απασχολείται δύο 
(2) ώρες την ημέρα επιπλέον των οκτώ (8) ωρών, υπό την 
προϋπόθεση ότι οι επιπλέον των σαράντα (40) (ή του 
μικρότερου συμβατικού ωραρίου) ώρες εργασίας την 
εβδομάδα αφαιρούνται από τις ώρες εργασίας μιας άλ¬ 
λης χρονικής περιόδου (περίοδος μειωμένης απασχόλη¬ 
σης). Αντί της παραπάνω μειώσεως των ωρών εργασίας, 
επιτρέπεται να χορηγείται στον εργαζόμενο ανάλογη 
ημερήσια ανάπαυση (ρεπό) ή συνδυασμός μειωμένων 
ωρών και ημερών αναπαύσεως. Το χρονικό διάστημα 
των περιόδων αυξημένης και μειωμένης απασχόλησης 
δεν υπερβαίνει συνολικά τους τέσσερις (4) μήνες κατά 
ημερολογιακό έτος (περίοδος αναφοράς). 

Η επιπλέον απασχόληση παρέχεται από τον εργαζόμε¬ 
νο υπό τις προϋποθέσεις της παραγράφου 6, εφόσον η 
επιχείρηση εμφανίζει σώρευση εργασίας που οφείλεται 
είτε στη φύση, στο είδος ή στο αντικείμενο των εργασι¬ 
ών της είτε σε ασυνήθεις ή απρόβλεπτους λόγους. 

Ο εργαζόμενος έχει δικαίωμα να αρνηθεί την παροχή 
της επιπλέον αυτής εργασίας, αν δεν είναι σε θέση 
να την εκτελέσει και η άρνησή του δεν είναι αντίθετη 
με την καλή πίστη. Αυτή η άρνηση του εργαζομένου 
να παράσχει την επιπλέον εργασία δεν συνιστά λόγο 
καταγγελίας της σύμβασης εργασίας του. 

Οι κείμενες προστατευτικές διατάξεις για το χρό¬ 
νο υποχρεωτικής ανάπαυσης των εργαζομένων έχουν 
πλήρη εφαρμογή και κατά την περίοδο της αυξημένης 
απασχόλησης. Κατά τη διευθέτηση ο μέσος όρος των 
ωρών εβδομαδιαίας εργασίας κατά την περίοδο του 
τετραμήνου (περίοδος αναφοράς), στις οποίες δεν πε¬ 
ριλαμβάνονται οι ώρες της υπερεργασίας και των νόμι¬ 
μων υπερωριών της περιόδου μειωμένης απασχόλησης, 
παραμένει στις σαράντα (40) ώρες ή, εάν εφαρμόζεται 
μικρότερο συμβατικό ωράριο, παραμένει στον αριθμό 
ωρών του μικρότερου αυτού ωραρίου, ενώ, με συνυπο- 
λογισμό των ανωτέρω ωρών υπερεργασίας και νόμιμων 
υπερωριών, δεν επιτρέπεται να υπερβαίνει τις σαράντα 
οκτώ (48) ώρες. 

2. Σε επιχειρήσεις στις οποίες εφαρμόζεται συμβατικό 
ωράριο εργασίας έως σαράντα (40) ωρών εβδομαδιαίως, 


εφόσον η επιχείρηση εμφανίζει σώρευση εργασίας που 
οφείλεται είτε στη φύση, στο είδος ή στο αντικείμενο 
των εργασιών της είτε σε ασυνήθεις ή απρόβλεπτους 
λόγους, επιτρέπεται, αντί της κατά την προηγούμε¬ 
νη παράγραφο διευθέτησης, να συμφωνείται, υπό τις 
προϋποθέσεις της παραγράφου 6, ότι μέχρι διακόσιες 
πενήντα έξι (256) ώρες εργασίας από το συνολικό χρό¬ 
νο απασχόλησης εντός ενός (1) ημερολογιακού έτους, 
κατανέμονται με αυξημένο αριθμό ωρών σε ορισμένες 
χρονικές περιόδους, που δεν μπορούν να υπερβαίνουν 
τις τριάντα δύο (32) εβδομάδες ετησίως και με αντι- 
στοίχως μειωμένο αριθμό ωρών κατά το λοιπό διάστημα 
του ημερολογιακού έτους. 

Ο εργαζόμενος έχει δικαίωμα να αρνηθεί την παροχή 
της επιπλέον αυτής εργασίας, αν δεν είναι σε θέση 
να την εκτελέσει και η άρνησή του δεν είναι αντίθετη 
με την καλή πίστη. Αυτή η άρνηση του εργαζομένου 
να παράσχει την επιπλέον εργασία δεν συνιστά λόγο 
καταγγελίας της σύμβασης εργασίας του. 

Οι κείμενες προστατευτικές διατάξεις για το χρόνο 
υποχρεωτικής ανάπαυσης των εργαζομένων πρέπει να 
τηρούνται και κατά την περίοδο της αυξημένης απα¬ 
σχόλησης. Κατά τη διευθέτηση ο μέσος όρος των ωρών 
εβδομαδιαίας εργασίας ετησίως (περίοδος αναφοράς), 
στις οποίες δεν περιλαμβάνονται οι ώρες της υπερερ- 
γασίας και των νόμιμων υπερωριών της περιόδου μει¬ 
ωμένης απασχόλησης, παραμένει στις σαράντα (40) 
ώρες ή, εάν εφαρμόζεται μικρότερο συμβατικό ωράριο, 
παραμένει στον αριθμό ωρών του μικρότερου αυτού 
ωραρίου, ενώ με συνυπολογισμό των ανωτέρω ωρών 
υπερεργασίας και νόμιμων υπερωριών, δεν επιτρέπεται 
να υπερβαίνει τις σαράντα οκτώ (48) ώρες. 

3. Κατά τη διευθέτηση του χρόνου εργασίας της 
προηγούμενης παραγράφου επιτρέπεται να χορηγείται 
στον εργαζόμενο, αντί μειώσεως των ωρών εργασίας, 
προς αντιστάθμιση των πρόσθετων ωρών που εργά- 
σθηκε κατά την περίοδο αυξημένου ωραρίου, ανάλογη 
ημερήσια ανάπαυση (ρεπό) ή ανάλογη προσαύξηση της 
ετήσιας άδειας με αποδοχές ή συνδυασμός μειωμένων 
ωρών και ημερών αναπαύσεως ή ημερών αδείας. 

4. Η καταβαλλόμενη αμοιβή κατά το χρονικό διάστη¬ 
μα της διευθέτησης των παραγράφων 1 και 2 είναι ίση 
με την αμοιβή για εργασία σαράντα (40) ωρών εβδο¬ 
μαδιαίως, εφόσον στην επιχείρηση ισχύει εβδομαδιαίο 
ωράριο σαράντα (40) ωρών. Αν στην επιχείρηση ισχύει 
εβδομαδιαίο ωράριο μικρότερο των σαράντα (40) ωρών, 
η καταβαλλόμενη κατά το χρονικό διάστημα της διευθέ¬ 
τησης αμοιβή είναι ίση με την αμοιβή που προβλέπεται 
για το εβδομαδιαίο αυτό ωράριο. 

5. α. Κατά την περίοδο της αυξημένης απασχόλησης 
των παραγράφων 1 και 2 η ημερήσια απασχόληση του 
εργαζομένου δεν επιτρέπεται να υπερβαίνει τις δέκα 
(10) ώρες. Στις υπερβάσεις του νόμιμου ημερήσιου ωρα¬ 
ρίου μέχρι το ανώτατο όριο των δέκα (10) ωρών, καθώς 
και στις υπερβάσεις των σαράντα (40) ωρών εβδομαδι¬ 
αίως δεν εφαρμόζονται οι διατάξεις του άρθρου 1 του 
ν. 3385/2005 (ΦΕΚ 210 Α'). 

β. Κατά την περίοδο της μειωμένης απασχόλησης των 
παραγράφων 1 και 2, η υπέρβαση του συμφωνηθέντος 
μειωμένου εβδομαδιαίου ωραρίου, η οποία επιτρέπεται 
κατ’ εξαίρεση, αντιμετωπίζεται ως εξής: 

Οι πρώτες πέντε (5) ώρες υπέρβασης για τους απα- 

σχολουμένους με το σύστημα της πενθήμερης εβδομα¬ 
διαίας εργασίας και οι πρώτες οκτώ (8) ώρες υπέρβασης 
για τους απασχολούμενους με το σύστημα της εξαήμε- 
ρης εβδομαδιαίας εργασίας θεωρούνται υπερεργασία 
και αμείβονται με το καταβαλλόμενο ωρομίσθιο προ¬ 
σαυξημένο κατά 30%. 

Οι ώρες πέραν των πέντε (5) πρώτων ή των οκτώ (8) 
πρώτων, σύμφωνα με το προηγούμενο εδάφιο, θεωρού¬ 
νται ώρες υπερωρίας. Εφόσον τηρηθούν οι προϋποθέ¬ 
σεις νομιμότητας των υπερωριών, κάθε ώρα υπέρβασης 
πέραν των πέντε (5) ή οκτώ (8) πρώτων ωρών αποτελεί 
νόμιμη υπερωρία και αμείβεται με το καταβαλλόμενο 
ωρομίσθιο προσαυξημένο κατά 75%, άλλως αποτελεί 
κατ’ εξαίρεση υπερωρία και αποζημιώνεται με το κατα¬ 
βαλλόμενο ωρομίσθιο προσαυξημένο κατά 100%. 

6. Η διευθέτηση του χρόνου εργασίας των παραγρά¬ 
φων 1 και 2 καθορίζεται, κατά σειρά προτεραιότητας, 
με επιχειρησιακές συλλογικές συμβάσεις εργασίας ή 
με συμφωνίες του εργοδότη και του επιχειρησιακού 
σωματείου ή του εργοδότη και του συμβουλίου των 
εργαζομένων ή του εργοδότη και των ενώσεων προ¬ 
σώπων της επόμενης παραγράφου. 

7. Η ένωση προσώπων που αναφέρεται στην προη¬ 
γούμενη παράγραφο μπορεί να συσταθεί και από πέ¬ 
ντε (5) τουλάχιστον εργαζόμενους, εφόσον ο συνολικός 
αριθμός των εργαζομένων στην επιχείρηση ανέρχεται 
τουλάχιστον σε είκοσι (20). Κατά τα λοιπά εφαρμόζονται 
οι διατάξεις της παραγράφου 3 του άρθρου 1 του ν. 
1264/1982 (ΦΕΚ 79 Α'). Σε επιχειρήσεις που δεν υπάρχει 
επιχειρησιακό σωματείο ή συμβούλιο εργαζομένων ή 
ένωση προσώπων της παραγράφου 3 του άρθρου 1 
του ν. 1264/1982 (ΦΕΚ 79 Α'), ή απασχολούν λιγότερους 
από είκοσι (20) εργαζόμενους, η συμφωνία διευθέτησης 
του χρόνου εργασίας γίνεται μεταξύ του εργοδότη και 
του αντίστοιχου κλαδικού σωματείου ή της αντίστοιχης 
ομοσπονδίας. Σε περίπτωση που δεν επιτευχθεί συμφω¬ 
νία μεταξύ του εργοδότη και του αντίστοιχου κλαδικού 
σωματείου ή της αντίστοιχης ομοσπονδίας, το θέμα 
μπορεί να παραπέμπεται από τον ενδιαφερόμενο στις 
υπηρεσίες μεσολάβησης και διαιτησίας του Οργανισμού 
Μεσολάβησης και Διαιτησίας (Ο.ΜΕ.Δ.) κατά τις διατά¬ 
ξεις του ν. 1876/1990 (ΦΕΚ 27 Α'), όπως ισχύει και των 
προεδρικών διαταγμάτων 198/1990 (ΦΕΚ 76 Α'), 147/1990 
(ΦΕΚ 60 Α'), 438/1993 (ΦΕΚ 184 Α'), που εκδόθηκαν κατ’ 
εξουσιοδότησή του. 

8. Με επιχειρησιακές και κλαδικές συλλογικές συμ¬ 
βάσεις εργασίας μπορεί να καθορίζεται άλλο σύστημα 
διευθέτησης χρόνου εργασίας, ανάλογα με τις ιδιαιτε¬ 
ρότητες του κλάδου ή της επιχείρησης. 

9. Αν για οποιονδήποτε λόγο, ιδίως εξαιτίας παραίτη¬ 
σης ή απόλυσης του εργαζομένου, δεν εφαρμόζεται ή 
δεν ολοκληρώνεται η διευθέτηση του χρόνου εργασίας 
σύμφωνα με τον παρόντα νόμο, έχουν πλήρη εφαρμογή 
όλες οι προστατευτικές διατάξεις που καθορίζουν τις 
συνέπειες της υπέρβασης του ημερήσιου και εβδομα¬ 
διαίου ωραρίου εργασίας. 

10. Οι διατάξεις του παρόντος άρθρου εφαρμόζονται 
και για: α) εποχιακές επιχειρήσεις και β) εργαζομένους 
με σύμβαση εργασίας διάρκειας μικρότερης του ενός 
(1) έτους. 

11. Με απόφαση του Υπουργού Εργασίας και Κοινω¬ 
νικής Ασφάλισης ρυθμίζεται ο τρόπος κατάθεσης των 


συμφωνιών, η επιβολή κυρώσεων σε περίπτωση μη τή¬ 
ρησης αυτών, η τηρούμενη διαδικασία, καθώς και κάθε 
λεπτομέρεια, που αφορά την εφαρμογή του άρθρου 
αυτού. 

12. Με τις διατάξεις του παρόντος άρθρου δεν θίγο¬ 
νται οι σχετικές ρυθμίσεις του ν. 2602/1998 (ΦΕΚ 83 Α') ή 
άλλων ειδικών νόμων, που αποσκοπούν στην εξυγίανση 
φορέων του ευρύτερου δημόσιου τομέα.» 

Άρθρο 8 

Εργασία που παρέχεται την έκτη ημέρα της εβδομά- 
δος κατά παράβαση του πενθημέρου 

Η εργασία, που παρέχεται την έκτη ημέρα της εβδο- 
μάδος, κατά παράβαση του συστήματος πενθήμερης 
εργασίας, ανεξάρτητα από τις προβλεπόμενες κυρώ¬ 
σεις, αμείβεται με το καταβαλλόμενο ημερομίσθιο προ¬ 
σαυξημένο κατά 30%. 

Δεν υπάγονται στη διάταξη αυτή οι απασχολούμενοι 
σε ξενοδοχειακές και επισιτιστικές επιχειρήσεις. 

Άρθρο 9 

Αρμοδιότητες του ΣΕΠΕ - Κυρώσεις 

Οι περιπτώσεις ζ', η' και ιδ' της παρ. 1 του άρθρου 
7 του ν. 2639/1998 (ΦΕΚ 205 Α') αντικαθίστανται ως 
ακολούθως: 

«ζ. Να έχει πρόσβαση στα αρχεία και έγγραφα της 
επιχείρησης, καθώς και στη δομή της παραγωγικής δια¬ 
δικασίας. Στον εργοδότη που αρνείται την κατά το προ¬ 
ηγούμενο εδάφιο πρόσβαση επιβάλλονται οι διοικητικές 
κυρώσεις της περ. α' της παραγράφου 1 του άρθρου 16 
του ίδιου νόμου, όπως ισχύουν κάθε φορά. 

η. Να λαμβάνει γνώση οποιουδήποτε από τα τηρού¬ 
μενα βιβλία, μητρώα, έγγραφα και κάθε άλλου είδους 
στοιχείου της επιχείρησης, καθώς και να λαμβάνει αντί¬ 
γραφα. Στον εργοδότη που αρνείται την παροχή στοι¬ 
χείων και πληροφοριών σύμφωνα με το προηγούμενο 
εδάφιο ή παρέχει ανακριβείς πληροφορίες ή στοιχεία 
επιβάλλονται οι διοικητικές κυρώσεις της περ. α' της 
παραγράφου 1 του άρθρου 16 του ίδιου νόμου, όπως 
ισχύουν κάθε φορά. 

ιδ. Να παρεμβαίνει συμφιλιωτικά για την επίλυση 
των αναφυόμενων ατομικών ή συλλογικών διαφορών 
εργασίας. Ο εργοδότης υποχρεούται να παρίσταται 
κατά τη διαδικασία επίλυσης των ανωτέρω διαφορών 
εργασίας είτε αυτοπροσώπως είτε μέσω του νομίμου 
εκπροσώπου του ή άλλου εξουσιοδοτημένου τρίτου. 
Σε περίπτωση κατά την οποία ο εργοδότης δεν παρα¬ 
σταθεί, επιβάλλονται οι διοικητικές κυρώσεις της περ. 
α' της παραγράφου 1 του άρθρου 16 του ίδιου νόμου, 
όπως ισχύουν κάθε φορά.» 

Άρθρο 10 

Υποβολή συμπληρωματικών πινάκων προσωπικού 

Η παράγραφος 5 του άρθρου 68 του ν. 3518/2006 (ΦΕΚ 
272 Α') αντικαθίσταται ως ακολούθως: 

«5. Αν η επιχείρηση ή εκμετάλλευση αλλάξει νόμιμο 
εκπρόσωπο ή προσλάβει νέους εργαζομένους, ο εργο¬ 
δότης υποχρεούται να καταθέσει συμπληρωματικούς 
πίνακες προσωπικού μόνο ως προς τα νέα στοιχεία, 
κατά περίπτωση, εντός δεκαπέντε (15) ημερών από της 
επέλευσης της μεταβολής. Σε περίπτωση αλλαγής ή 

τροποποίησης του ωραρίου ή της οργάνωσης του χρό¬ 
νου εργασίας, ο εργοδότης υποχρεούται να καταθέτει, 
με οποιονδήποτε τρόπο, συμπληρωματικούς πίνακες 
προσωπικού μόνο ως προς τα νέα στοιχεία, το αργότε¬ 
ρο ως και την ίδια ημέρα αλλαγής του ωραρίου ή της 
οργάνωσης του χρόνου εργασίας και πάντως πριν την 
ανάληψη υπηρεσίας από τους εργαζόμενους.» 

Άρθρο 11 

Διοικητικές κυρώσεις 

Το άρθρο 16 του ν. 2639/1998 (ΦΕΚ 205 Α'), όπως έχει 
τροποποιηθεί και ισχύει, αντικαθίσταται ως ακολού¬ 
θως: 

«Άρθρο 16 

1. Στον εργοδότη που παραβαίνει τις διατάξεις της 
εργατικής νομοθεσίας επιβάλλεται με αιτιολογημένη 
πράξη του αρμόδιου Προϊσταμένου Διεύθυνσης Κοι¬ 
νωνικής Επιθεώρησης Εργασίας ή Κέντρου Πρόληψης 
Επαγγελματικού Κινδύνου ή του ελέγξαντος Ειδικού 
Επιθεωρητή Εργασίας και ύστερα από προηγούμενη 
πρόσκληση του εργοδότη για παροχή εξηγήσεων: 

α. Πρόστιμο για καθεμία παράβαση, από πεντακόσια 
(500,00) ευρώ μέχρι πενήντα χιλιάδες (50.000,00) ευρώ. 
Με απόφαση του Υπουργού Εργασίας και Κοινωνικής 
Ασφάλισης κατηγοριοποιούνται οι παραβάσεις και κα¬ 
θορίζεται το ύψος του προστίμου. 

β. Προσωρινή διακοπή της λειτουργίας συγκεκριμένης 
παραγωγικής διαδικασίας ή τμήματος ή τμημάτων ή του 
συνόλου της επιχείρησης ή εκμετάλλευσης για χρονικό 
διάστημα μέχρι τριών (3) ημερών. Επίσης με απόφαση 
του Υπουργού Εργασίας και Κοινωνικής Ασφάλισης μπο¬ 
ρεί, ύστερα από αιτιολογημένη εισήγηση του αρμόδι¬ 
ου Επιθεωρητή Εργασίας, να επιβληθεί στον εργοδότη 
προσωρινή διακοπή της λειτουργίας για διάστημα μεγα¬ 
λύτερο από τρεις (3) ημέρες ή και οριστική διακοπή της 
λειτουργίας συγκεκριμένης παραγωγικής διαδικασίας ή 
τμήματος ή τμημάτων ή του συνόλου της επιχείρησης 
ή εκμετάλλευσης. 

2. Η πράξη επιβολής προστίμου κατά τα ανωτέρω 
κοινοποιείται με απόδειξη στον παραβάτη και το πρό¬ 
στιμο αποτελεί έσοδο του Δημοσίου. Κατά της πράξης 
επιβολής προστίμου ασκείται προσφυγή ουσίας μέσα 
σε εξήντα (60) ημέρες από την κοινοποίησή της ενώπιον 
του Διοικητικού Πρωτοδικείου. 

Μέσα στην ίδια προθεσμία η προσφυγή κοινοποιείται 
με μέριμνα του προσφεύγοντος και με ποινή απαραδέ- 
κτου στην αρμόδια υπηρεσία του ΣΕΠΕ. Η προθεσμία 
για την άσκηση της προσφυγής και η άσκηση αυτής 
δεν αναστέλλουν την εκτέλεση της πράξης επιβολής 
προστίμου. Η αρμόδια υπηρεσία του ΣΕΠΕ βεβαιώνει το 
ποσό του επιβληθέντος προστίμου, το οποίο εισπράτ- 
τεται από την αρμόδια Δημόσια Οικονομική Υπηρεσία, 
ως δημόσιο έσοδο. 

Με κοινή απόφαση των Υπουργών Οικονομικών και 
Εργασίας και Κοινωνικής Ασφάλισης μπορεί να ρυθμίζο¬ 
νται τα σχετικά θέματα για την εφαρμογή του άρθρου 
αυτού. 

3. Για την επιβολή των παραπάνω διοικητικών κυρώ¬ 
σεων συνεκτιμώνται η σοβαρότητα της παράβασης, η 
τυχόν επαναλαμβανόμενη μη συμμόρφωση στις υποδεί¬ 
ξεις των αρμόδιων οργάνων, οι παρόμοιες παραβάσεις 


για τις οποίες έχουν επιβληθεί κυρώσεις στο παρελθόν, 
ο βαθμός υπαιτιότητας, ο αριθμός των εργαζομένων και 
το μέγεθος της επιχείρησης. 

4. Η εκτέλεση των διοικητικών κυρώσεων προσωρι¬ 
νής και οριστικής διακοπής γίνεται από την αρμόδια 
αστυνομική αρχή. 

5. Με αποφάσεις του Υπουργού Εργασίας και Κοινω¬ 
νικής Ασφάλισης, που δημοσιεύονται στην Εφημερίδα 
της Κυβερνήσεως, μπορεί να αυξάνονται τα όρια του 
προβλεπόμενου από την παράγραφο 1 προστίμου. 

6. Διατάξεις της εργατικής νομοθεσίας που προβλέ¬ 
πουν ως διοικητική κύρωση το πρόστιμο κατά τρόπο 
διάφορο από τις παραγράφους 1 και 2 του άρθρου αυ¬ 
τού καταργούνται, εκτός από τις διατάξεις που αφο¬ 
ρούν την υγεία και την ασφάλεια των εργαζομένων, 
οι οποίες εξακολουθούν να ισχύουν. Για το πρόστιμο 
που επιβάλλεται στις περιπτώσεις αυτές εφαρμόζεται 
η παράγραφος 2 του άρθρου αυτού.» 

Άρθρο 12 

Μητρώο Συλλογικών Συμβάσεων Εργασίας 

Η παρ. 6 του άρθρου 5 του ν. 1876/1990 (ΦΕΚ 27 Α') 
αντικαθίσταται ως ακολούθως: 

«6. Στην κεντρική υπηρεσία του Υπουργείου Εργασίας 
και Κοινωνικής Ασφάλισης τηρείται γενικό μητρώο, στο 
οποίο καταχωρίζονται όλες οι συλλογικές συμβάσεις 
εργασίας κατά είδος και τα κείμενα αυτά αναρτώνται 
αυτούσια στο δικτυακό τόπο του Υπουργείου Εργασίας 
και Κοινωνικής Ασφάλισης.» 

Άρθρο 13 
Βιβλίο Υπερωριών 

Το Ειδικό Βιβλίο Υπερωριών που προβλέπεται από 
την περίπτωση β' της παραγράφου 1 του άρθρου 9 του 
π.δ. 27/6-4/7/1932 (ΦΕΚ 212 Α'), όπως αντικαταστάθηκε 
με την παρ. 1 του άρθρου 3 του ν.δ. 515/1970 (ΦΕΚ 95 
Α'), ισχύει για όλες τις επιχειρήσεις, εκμεταλλεύσεις 
και εργασίες εν γένει και μπορεί να τηρείται με τη 
μορφή ημερολογίου ή μηχανογραφημένων σελίδων, που 
φέρουν τα στοιχεία της επιχείρησης και την ένδειξη 
«Ειδικό Βιβλίο Υπερωριών». Το Ειδικό Βιβλίο Υπερωριών 
δεν απαιτεί θεώρηση από την αρμόδια υπηρεσία του 
ΣΕΠΕ και πρέπει να διατηρείται από τον εργοδότη επί 
μια πενταετία από τη συμπλήρωσή του. Κατά τα λοιπά, 
το εν λόγω Βιβλίο διέπεται από τις οικείες διατάξεις 
της εργατικής νομοθεσίας. 

Άρθρο 14 

Απασχόληση υπηκόων τρίτων χωρών - Κυρώσεις 

Η παρ. 3 του άρθρου 86 του ν. 3386/2005 (ΦΕΚ 212 Α') 
αντικαθίσταται ως ακολούθως: 

«3. Στους εργοδότες που παραβιάζουν τις διατάξεις 
των παραγράφων 1 και 2 του άρθρου αυτού, πέραν 
άλλων κυρώσεων που προβλέπονται από τη νομοθεσία 
επιβάλλεται, με απόφαση του Γ ενικού Γ ραμματέα της 
Περιφέρειας, χρηματικό πρόστιμο που μπορεί να κυμαί¬ 
νεται από τρεις χιλιάδες (3.000) ευρώ έως δεκαπέντε χι¬ 
λιάδες (15.000) ευρώ για κάθε παράνομο υπήκοο τρίτης 
χώρας. Με κοινή απόφαση των Υπουργών Εργασίας και 
Κοινωνικής Ασφάλισης και Εσωτερικών, Αποκέντρωσης 
και Ηλεκτρονικής Διακυβέρνησης προσδιορίζονται τα 

κριτήρια, με τα οποία καθορίζεται αναλόγως το ύψος 
του προστίμου. Αν οι ανωτέρω παραβάσεις διαπιστώ¬ 
νονται από τους Επιθεωρητές Εργασίας του ΣΕΠΕ, 
το ανωτέρω πρόστιμο επιβάλλεται με αιτιολογημένη 
πράξη του αρμόδιου Προϊσταμένου Διεύθυνσης Κοι¬ 
νωνικής Επιθεώρησης Εργασίας ή Κέντρου Πρόληψης 
Επαγγελματικού Κινδύνου ή του ελέγξαντος Ειδικού 
Επιθεωρητή Εργασίας και ύστερα από προηγούμενη 
πρόσκληση του εργοδότη για παροχή εξηγήσεων. Για 
την επιβολή του προστίμου εφαρμόζονται ανάλογα οι 
διατάξεις του άρθρου 16 του ν. 2639/1998 (ΦΕΚ 205 Α'), 
όπως ισχύουν κάθε φορά.» 

ΜΕΡΟΣ Β' 

ΘΕΜΑΤΑ ΚΟΙΝΩΝΙΚΗΣ ΑΣΦΑΛΙΣΗΣ 

Αρθρο 15 

Βεβαίωση χρόνου ασφάλισης πριν τη 
συνταξιοδότηση 

Το άρθρο 47 του ν. 2676/1999 (ΦΕΚ 1 Α') τροποποιείται 
ως ακολούθως: 

«1. Μετά από αίτηση του ασφαλισμένου, που υπο¬ 
βάλλεται στα τελευταία δύο (2) χρόνια πριν από την 
ημερομηνία συμπλήρωσης του ορίου ηλικίας για συ- 
νταξιοδότηση, κάθε ασφαλιστικός φορέας, πλην του 
ΟΓΑ, υποχρεούται να προβαίνει σε προσδιορισμό του 
χρόνου ασφάλισής του και να χορηγεί την αντίστοιχη 
προσυνταξιοδοτική βεβαίωση. 

Η βεβαίωση εξομοιώνεται με απόφαση, αποτελεί εκτε¬ 
λεστή πράξη της Διοίκησης και υπόκειται στις διοικητι¬ 
κές προσφυγές που προβλέπονται από τη νομοθεσία. 

Η υπηρεσία του φορέα που είναι αρμόδια για την 
έκδοση της βεβαίωσης να αποφαίνεται εντός τριών 
(3) μηνών από τη συμπλήρωση των κατά περίπτωση 
απαιτούμενων δικαιολογητικών. 

2. Όταν ο ασφαλισμένος έχει υπαχθεί στην ασφάλιση 
περισσότερων του ενός ασφαλιστικών φορέων, η αίτηση 
υποβάλλεται στον τελευταίο φορέα, λογίζεται δε ως αί¬ 
τηση που υποβάλλεται και προς τους λοιπούς φορείς. 

Ο φορέας στον οποίο υποβάλλεται η αίτηση υποχρε- 
ούται άμεσα να γνωστοποιήσει στους λοιπούς φορείς 
την υποβολή της αίτησης. Καθένας από τους φορείς αυ¬ 
τούς, αφού καλέσει τον ασφαλισμένο να συμπληρώσει 
τα τυχόν ελλείποντα δικαιολογητικά, οφείλει να εκδώσει 
τη σχετική βεβαίωση σύμφωνα με την προηγούμενη 
παράγραφο. Υποχρέωση έκδοσης προσυνταξιοδοτικής 
βεβαίωσης στις περιπτώσεις διαδοχικής ασφάλισης έχει 
και ο ΟΓ Α. 

3. Με απόφαση του Υπουργού Εργασίας και Κοινω¬ 
νικής Ασφάλισης που εκδίδεται ύστερα από πρόταση 
του Δ.Σ. του κάθε φορέα καθορίζονται ανά φορέα οι 
αρμόδιες υπηρεσίες για την υποβολή αίτησης και την 
έκδοση της βεβαίωσης, τα απαραίτητα δικαιολογητικά, 
τα στοιχεία και το περιεχόμενο της βεβαίωσης, καθώς 
και κάθε άλλη αναγκαία λεπτομέρεια για την εφαρμογή 
του παρόντος άρθρου.» 

Άρθρο 16 

Διατάξεις ασφαλιστικού περιεχομένου 

1. Η διάρκεια της αναπηρίας των ασφαλισμένων των 
ασφαλιστικών οργανισμών αρμοδιότητας Υπουργείου 


Εργασίας και Κοινωνικής Ασφάλισης, που κρίνονται από 
τις αρμόδιες Υγειονομικές Επιτροπές με ποσοστό ανα¬ 
πηρίας 80% και άνω, ως πάσχοντες από: α) Σύνδρομο 
ϋοννη - αυτισμό - υψηλού βαθμού νοητική υστέρηση, 
β) ακρωτηριαστικές βλάβες άνω ή κάτω άκρων, γ) φω- 
κομέλειες, δ) νεφρική ανεπάρκεια τελικού σταδίου ή 
ε) έχουν υποβληθεί σε μεταμόσχευση νεφρών ή άλ¬ 
λων συμπαγών οργάνων καθορίζεται επ’ αόριστον, στ) 
τυφλώτης, ζ) παραπληγία τετραπληγία και η) ινώδης 
κυστική νόσος. 

Με απόφαση του Υπουργού Εργασίας και Κοινωνικής 
Ασφάλισης, η οποία εκδίδεται εντός εξαμήνου από τη 
δημοσίευση του παρόντος συγκροτείται επιστημονική 
επιτροπή, που απαρτίζεται από ιατρούς του ειδικού σώ¬ 
ματος υγειονομικών επιτροπών του ΙΚΑ-ΕΤΑΜ. Με όμοια 
απόφαση, μετά από πρόταση της ανωτέρω επιτροπής 
καθορίζονται και άλλες, πλην των ανωτέρω, παθήσεις 
για τις οποίες η διάρκεια της αναπηρίας των ασφαλι¬ 
σμένων καθορίζεται επ’ αόριστον. 

Με την ίδια διαδικασία τροποποιείται ο σχετικός κα¬ 
τάλογος παθήσεων. 

2. Οι συντάξεις των συνταξιούχων τακτικών υπαλλή¬ 
λων του πρώην Ταμείου Ασθένειας Προσωπικού Ερ¬ 
γαζομένων στα Λιμάνια (ΤΑΠΕΛ), οι κλάδοι του οποίου 
εντάχθηκαν ως Τομείς με τις διατάξεις του άρθρου 104 
του ν. 3655/2008 στο Ταμείο Προνοίας Ιδιωτικού Τομέα 
(ΤΑΠΙΤ), καταβάλλονται από 1.1.2009 από το ΙΚΑ-ΕΤΑΜ, 
εφαρμοζομένων εφεξής των διατάξεων που ισχύουν για 
τους συνταξιούχους με τις διατάξεις του ν. 3163/1955 
υπαλλήλους του Ιδρύματος. 

Άρθρο 17 

Ρυθμίσεις ΙΚΑ-ΕΤΑΜ 

1. Στο τέλος της περίπτωσης γ' της παραγράφου 1 
του άρθρου 7 του ν. 2972/2001 (ΦΕΚ 291 Α'), όπως ισχύει, 
προστίθενται εδάφια, ως ακολούθως: 

«Οι ΑΠΔ, οι οποίες υποβάλλονται για διαστήματα μι- 
σθολογικών περιόδων, για τα οποία δεν έχουν καταβλη¬ 
θεί οι οφειλόμενες ασφαλιστικές εισφορές, θεωρούνται 
ως μη υποβληθείσες και επιβάλλεται η πρόσθετη επιβά¬ 
ρυνση που προβλέπεται από τη διάταξη της περίπτωσης 
α' της παραγράφου αυτής. 

Η υποβολή ΑΠΔ επόμενων, μετά τη βεβαίωση οφει¬ 
λής, μισθολογικών περιόδων, δεν γίνεται δεκτή μέσω 
διαδικτύου, εφόσον ο εργοδότης εξακολουθεί να μην 
καταβάλλει τις αντίστοιχες εισφορές και δεν έχει υπα¬ 
χθεί σε καθεστώς ρύθμισης. Στην περίπτωση αυτή, ο 
εργοδότης υποχρεούται να προσκομίσει την ΑΠΔ με ψη- 
φιακό-μαγνητικό μέσο στο αρμόδιο υποκατάστημα του 
ΙΚΑ-ΕΤΑΜ. Η ΑΠΔ που υποβάλλεται με τον τρόπο αυτόν, 
παραλαμβάνεται από το αρμόδιο υποκατάστημα, μόνο 
αν ο εργοδότης συνυποβάλλει το αναλυτικό-καθολικό 
ισοζύγιο κινούμενων λογαριασμών του προηγούμενου 
μήνα, καθώς και την ανάλυση πελατών του ίδιου μήνα. 
Επιπλέον, ο εργοδότης καλείται να καταθέσει εγγυητική 
επιστολή τράπεζας με διάρκεια ισχύος ενός έτους από 
την έκδοσή της, ισόποση με το σύνολο των εισφορών 
των υποβληθεισών ΑΠΔ, για τις οποίες δεν έχουν κα¬ 
ταβληθεί εισφορές. 

Η ΑΠΔ που υποβάλλεται στο υποκατάστημα θεωρείται 
εμπρόθεσμη αν υποβληθεί έως την καταληκτική ημερο¬ 
μηνία υποβολής της επόμενης κατά περίπτωση ΑΠΔ. 

Μετά την ως άνω ημερομηνία επιβάλλονται οι κυρώ¬ 
σεις της περίπτωσης β' της παρ. 1 του άρθρου 7 του ν. 
2972/2001, όπως αντικαταστάθηκε με την παράγραφο 
4 του άρθρου 9 του ν. 3232/2004.» 

2. Στο τέλος του πρώτου εδαφίου της περίπτω¬ 
σης στστ' της παραγράφου 9 του άρθρου 26 του α.ν. 
1846/1951 (ΦΕΚ 179 Α'), που προστέθηκε με την παράγρα¬ 
φο 1 του άρθρου 2 του ν. 2556/1997 (ΦΕΚ 270 Α'), όπως 
αντικαταστάθηκε με το άρθρο 10 του ν. 3232/2004 (ΦΕΚ 
48 Α'), προστίθεται εδάφιο, ως ακολούθως: 

«Το ύψος του προστίμου όπως αυτό καθορίζεται με 
την ως άνω υπουργική απόφαση, διπλασιάζεται για κάθε 
εργαζόμενο σε περίπτωση επανάληψης από την ίδια 
επιχείρηση της παράβασης περί μη καταχώρησης στο 
Ειδικό Βιβλίο.» 

3. Το εδάφιο α', της παραγράφου 7 του άρθρου 4 του 
ν. 2556/1997 (ΦΕΚ 270 Α'), όπως τροποποιήθηκε με την 
παράγραφο 6 του άρθρου 3 του ν. 2790/2000 (ΦΕΚ 24 
Α'), την παράγραφο 4 του άρθρου 13 του ν. 3345/2005 
(ΦΕΚ 138 Α') και την παράγραφο 2 του άρθρου 74 του 
ν. 3518/2006 (ΦΕΚ 272 Α'), αντικαθίσταται ως εξής: 

«7. Το ποσοστό μείωσης των συντελεστών του άρ¬ 
θρου 38, του Κανονισμού Ασφάλισης του ΙΚΑ - ΕΤΑΜ, 
λόγω προσωπικής απασχόλησης των εγκατεστημένων 
μέχρι 31.12.1999 στην Ελλάδα παλλινοστούντων ομογε¬ 
νών από την τέως Σοβιετική Ένωση, προκειμένου για 
την ανέγερση πρώτης κύριας και μοναδικής κατοικίας, 
συνολικής επιφάνειας έως 120 τ.μ., που ανεγείρεται σε 
οικόπεδο ιδιόκτητο ή παραχωρημένο κατά το άρθρο 5 
του ν. 2790/2000, ορίζεται στο 50%. 

Η ισχύς της διάταξης αυτής επεκτείνεται για οικοδο¬ 
μικές άδειες που θα εκδοθούν μέχρι και 31.12.2010.» 

Άρθρο 18 

Ρυθμίσεις Θεμάτων Ελέγχου 

1. Το τρίτο εδάφιο της παραγράφου 2 του άρθρου 
δέκατου του ν. 3607/2007 (ΦΕΚ 245 Α') αντικαθίσταται 
ως εξής: 

«Ο Γενικός Επιθεωρητής και τα ανωτέρω μικτά κλι¬ 
μάκια, μετά την περάτωση του ελέγχου, συντάσσουν 
πόρισμα, το οποίο αποστέλλουν στον αρμόδιο Ασφαλι¬ 
στικό Φορέα. Εντός προθεσμίας ενός (1) μηνάς από την 
κοινοποίηση του πορίσματος ελέγχου της ΥΠΕΔΥΦΚΑ 
στον Ασφαλιστικό Φορέα, τα Διοικητικά Συμβούλια των 
φορέων υποχρεούνται είτε να εφαρμόσουν τις προ¬ 
τάσεις του πορίσματος είτε να διαφοροποιηθούν δι¬ 
ατυπώνοντας την αιτιολογημένη άρνηση ή αντίρρησή 
τους και να γνωστοποιήσουν στον Γενικό Επιθεωρητή 
τις ενέργειες στις οποίες προέβησαν, καθώς και τα 
μέτρα που έλαβαν ή τους λόγους για τους οποίους δεν 
ενήργησαν σύμφωνα με το πόρισμα.» 

2. Στο τέλος της παραγράφου 2 του άρθρου 32 του ν. 
2676/1999 (ΦΕΚ 1 Α') προστίθεται εδάφιο ως εξής: 

«Η επιβολή χρηματικών κυρώσεων σε περίπτωση δι¬ 
απίστωσης παράβασης της κείμενης νομοθεσίας κατά 
τη διενέργεια του ελέγχου.» 

3. Τα τέταρτο και πέμπτο εδάφια της παραγράφου 
3 του άρθρου 32 του ν. 2676/1999 (ΦΕΚ 1 Α') αντικαθί¬ 
στανται ως εξής: 

«Για κάθε έλεγχο υποβάλλεται πόρισμα από τις αρ¬ 
μόδιες Διευθύνσεις στον Γενικό Επιθεωρητή της ΥΠΕ¬ 
ΔΥΦΚΑ και εφόσον κρίνεται αναγκαίο και στην αρμόδια 


Εισαγγελική Αρχή. Σε περίπτωση διαπίστωσης από τον 
έλεγχο παράβασης της κείμενης νομοθεσίας, ο Γ ενικός 
Επιθεωρητής της ΥΠΕΔΥΦΚΑ επιβάλλει τις οριζόμενες 
από το π.δ. 121/2008 (ΦΕΚ 183 Α') χρηματικές κυρώσεις. 

Οι ανωτέρω χρηματικές κυρώσεις επιβάλλονται με 
αιτιολογημένη απόφαση του Γενικού Επιθεωρητή της 
ΥΠΕΔΥΦΚΑ, μετά την παροχή σχετικών εξηγήσεων, οι 
οποίες υποβάλλονται εγγράφως, μέσα σε δέκα (10) ερ¬ 
γάσιμες ημέρες από την ημέρα που αυτοί που τους αφο¬ 
ρά έλαβαν το σχετικό έγγραφο, για παροχή εξηγήσεων 
και στο οποίο υποχρεωτικά αναφέρεται η διαπραχθείσα 
παράβαση. 

Κατά της απόφασης αυτής μπορεί να ασκηθεί μέσα 
σε τριάντα (30) εργάσιμες ημέρες ενδικοφανής προσφυ¬ 
γή ενώπιον της Επιτροπής Ενστάσεων. Οι αποφάσεις 
της Επιτροπής Ενστάσεων είναι άμεσα εκτελεστές. Τα 
έσοδα από τα επιβαλλόμενα κατά τα ανωτέρω χρημα¬ 
τικά πρόστιμα εισπράττονται από τους Ασφαλιστικούς 
Οργανισμούς σύμφωνα με τις διατάξεις περί είσπραξης 
δημοσίων εσόδων.» 

4. Συνιστάται στη Γενική Γραμματεία Κοινωνικών 
Ασφαλίσεων Επιτροπή Ενστάσεων η οποία αποτελεί- 
ται από: 

ί) Τον Γενικό Γραμματέα της Γενικής Γραμματείας 
Κοινωνικών Ασφαλίσεων του Υπουργείου Εργασίας και 
Κοινωνικής Ασφάλισης, ως Πρόεδρο, αναπληρούμενο 
από τον Γ ενικό Διευθυντή Διοικητικής Υποστήριξης της 
Γ ενικής Γ ραμματείας Κοινωνικών Ασφαλίσεων. 

ϋ) Τον Προϊστάμενο Διεύθυνσης της Κεντρικής ή της 
Περιφερειακής Υπηρεσίας Αττικής της ΥΠΕΔΥΦΚΑ. Όταν 
ορίζεται ο ένας από τους δύο ως τακτικό μέλος, ο άλλος 
ορίζεται αναπληρωτής του. 

ίίί)'Εναν (1) Προϊστάμενο Γ ενικής Διεύθυνσης ή Διεύθυν¬ 
σης Υγειονομικών Υπηρεσιών με τον αναπληρωτή του 
εκ των τριών μεγαλύτερων Ασφαλιστικών Οργανισμών 
ΙΚΑ-ΕΤΑΜ, ΟΓΑ, ΟΑΕΕ. 

ίν) Γραμματέας ορίζεται με τον αναπληρωτή του υπάλ¬ 
ληλος της ΥΠΕΔΥΦΚΑ. 

Αντικείμενο της Επιτροπής Ενστάσεων αποτελεί η 
εκδίκαση των προσφυγών επί των αποφάσεων επιβολής 
κυρώσεων του Γ ενικού Επιθεωρητή της ΥΠΕΔΥΦΚΑ. 

Ο Πρόεδρος, τα μέλη της ανωτέρω Επιτροπής και ο 
γραμματέας μαζί με τους αντίστοιχους αναπληρωτές 
τους, διορίζονται με απόφαση του Υπουργού Εργασίας 
και Κοινωνικής Ασφάλισης με τριετή θητεία. 

Εισηγητής κάθε φορά ορίζεται ένας από τους συ- 
ντάξαντες το πόρισμα από τον Γ ενικό Επιθεωρητή της 
ΥΠΕΔΥΦΚΑ. 

Με απόφαση του Υπουργού Εργασίας και Κοινωνικής 
Ασφάλισης καθορίζεται ο κανονισμός λειτουργίας της 
ως άνω Επιτροπής. 

Άρθρο 19 

Οργανωτικά και λειτουργικά θέματα ΙΚΑ-ΕΤΑΜ 

1. Στη Διεύθυνση Ασφάλισης και Εσόδων της Γ ενικής 
Διεύθυνσης Ασφαλιστικών Υπηρεσιών της Διοίκησης 
του ΙΚΑ-ΕΤΑΜ συνιστάται Υποδιεύθυνση Παρακολούθη- 
σης-Λήψης Αναγκαστικών Μέτρων Είσπραξης, η οποία 
διαρθρώνεται σε πέντε τμήματα, με αρμοδιότητες που 
εκτείνονται στα Υποκαταστήματα των Διοικητικών Περι¬ 
φερειών του άρθρου 26 του Οργανισμού του ΙΚΑ-ΕΤΑΜ 
(π.δ. 266/1989, ΦΕΚ 127 Α'), ως εξής: 

α) Α' Τμήμα με αρμοδιότητα στα Υποκαταστήματα 
της 9ης Διοικητικής Περιφέρειας (Αττικής). 

β) Β' Τμήμα με αρμοδιότητα στα Υποκαταστήματα 
της 1ης και 2ης Διοικητικής Περιφέρειας (Ανατολικής 
Μακεδονίας - Θράκης και Κεντρικής Μακεδονίας). 

γ) Γ' Τμήμα με αρμοδιότητα στα Υποκαταστήματα της 
3ης, 4ης, 5ης και 6ης Διοικητικής Περιφέρειας (Δυτικής 
Μακεδονίας, Ηπείρου, Θεσσαλίας και Ιονίων Νήσων). 

δ) Δ' Τμήμα με αρμοδιότητα στα Υποκαταστήματα 
της 7ης, 8ης και 10ης Διοικητικής Περιφέρειας (Δυτικής 
Ελλάδας, Στερεός Ελλάδας και Πελοποννήσου). 

ε) Ε' Τμήμα με αρμοδιότητα στα Υποκαταστήματα της 
11ης, 12ης και 13ης Διοικητικής Περιφέρειας (Βορείου 
Αιγαίου, Νοτίου Αιγαίου και Κρήτης). 

Οι αρμοδιότητες για καθένα από τα παραπάνω Τμή- 
ματα της Υποδιεύθυνσης είναι οι εξής: 

α) Η παρακολούθηση των οφειλών προς το ΙΚΑ-ΕΤΑΜ, 
με στόχο την κατά προτεραιότητα είσπραξη αυτών που 
κρίνονται επισφαλείς. 

β) Η συλλογή πληροφοριών για περιουσιακά στοιχεία 
των οφειλετών από κάθε πηγή με άντληση στοιχείων 
από τις δημόσιες ή δημοτικές και κοινοτικές αρχές, 
τα νομικά πρόσωπα δημοσίου ή ιδιωτικού δικαίου, τις 
τράπεζες, τις ιδιωτικές επιχειρήσεις και γενικά από 
κάθε οργάνωση επαγγελματική, εμπορική, βιομηχανι¬ 
κή, γεωργική, καθώς και από τις δημόσιες οικονομικές 
υπηρεσίες (ΔΟΥ) σύμφωνα με τη διάταξη του άρθρου 
2 παράγραφος 3 του ν. 2556/1997 (ΦΕΚ 270 Α'). 

γ) Η συλλογή πληροφοριών για τις οικονομικές κινή¬ 
σεις των οφειλετών. 

δ) Η σύνταξη παραγγελιών κατασχέσεων και υπο¬ 
θηκών, η εντολή έκδοσης και εκτέλεσής τους από τα 
αρμόδια Υποκαταστήματα ή από τα Τμήματα Διοικη¬ 
τικής Εκτέλεσης των αντίστοιχων Ταμείων Είσπραξης 
Εσόδων ΙΚΑ-ΕΤΑΜ για όσα υποκαταστήματα υπάγονται 
στη χωρική αρμοδιότητά τους και την παρακολούθηση 
όλης της διαδικασίας μέσω ειδικού λογισμικού. 

ε) Η παρακολούθηση των πτωχεύσεων και των πλει- 
στηριασμών τρίτων σε βάρος περιουσιακών στοιχείων 
οφειλετών του ΙΚΑ-ΕΤΑΜ, για την εμπρόθεσμη αναγ¬ 
γελία των οφειλών. 

Στη συνιστώμενη υποδιεύθυνση προΐσταται υπάλ¬ 
ληλος του κλάδου ΠΕ Διοικητικού - Οικονομικού και, 
ελλείψει αυτού, ΤΕ Διοικητικού - Λογιστικού. 

Η ημερομηνία έναρξης λειτουργίας της συνιστώμενης 
Υποδιεύθυνσης καθορίζεται με απόφαση του Διοικητή 
του ΙΚΑ-ΕΤΑΜ. 

2. Στην Υποδιεύθυνση Μητρώου του Περιφερεια¬ 
κού Υποκαταστήματος ΙΚΑ-ΕΤΑΜ Θεσσαλονίκης συ- 
νιστώνται δύο νέα Τμήματα Ανακεφαλαίωσης με τις 
ονομασίες «Α' Τμήμα Ανακεφαλαίωσης» και «Β' Τμήμα 
Ανακεφαλαίωσης» με αρμοδιότητα τις εργασίες ανα¬ 
κεφαλαίωσης του χρόνου των προς συνταξιοδότηση 
ασφαλισμένων για έκδοση προσυνταξιοδοτικών βεβαι¬ 
ώσεων κατ’ εφαρμογή των διατάξεων του άρθρου 47 
του ν. 2676/1999 (ΦΕΚ 1 Α'). Η τοπική τους αρμοδιότητα 
εκτείνεται σε όλα τα υποκαταστήματα των Νομών που 
υπάγονται στην Περιφέρεια Κεντρικής Μακεδονίας. 

Με απόφαση του Διοικητή του ΙΚΑ-ΕΤΑΜ επεκτείνο- 
νται τα όρια της τοπικής αρμοδιότητας των ανωτέρω 
Τμημάτων και σε άλλες Περιφέρειες. 

3. α) Στην Ειδική Υπηρεσία Ελέγχου Ασφάλισης ΙΚΑ- 


ΕΤΑΜ (Ε.ΥΠ.Ε.Α. ΙΚΑ-ΕΤΑΜ) της Περιφέρειας Αττικής 
συνιστώνται δύο (2) επιπλέον Τμήματα Ελέγχου (Ε'-ΣΤ'), 
με αρμοδιότητες όπως περιγράφονται στο άρθρο 1 του 
ν. 2556/1997 (ΦΕΚ 270 Α'), όπως τροποποιήθηκε με το 
άρθρο 32 του ν. 3232/2004 (ΦΕΚ 48 Α'). 

β) Το δεύτερο εδάφιο της παραγράφου 1 του άρθρου 
21 της με αριθμ. Φ21/1639/1998 (ΦΕΚ 1129 Β') απόφασης 
του Υπουργού Εργασίας και Κοινωνικών Ασφαλίσεων 
«Κανονισμός Λειτουργίας Ειδικής Υπηρεσίας Ελέγχου 
Ασφάλισης ΙΚΑ» αντικαθίσταται ως εξής: 

«Στα Τμήματα της Διεύθυνσης της Ε.ΥΠ.Ε.Α. ΙΚΑ-ΕΤΑΜ 
της Περιφέρειας Αττικής προΐστανται υπάλληλοι των 
κλάδων ΠΕ Διοικητικού - Οικονομικού ή ΤΕ Διοικητι¬ 
κού- Λογιστικού και ελλείψει αυτών, ΔΕ Διοικητικών- 
Γ ραμματέων.» 

γ) Η παράγραφος 1 του άρθρου 23 της με αριθμ. 
Φ21/1639/1998 απόφασης του Υπουργού Εργασίας και 
Κοινωνικών Ασφαλίσεων «Κανονισμός Λειτουργίας Ει¬ 
δικής Υπηρεσίας Ελέγχου Ασφάλισης» αντικαθίσταται 
ως εξής: 

«1. Το ανώτατο όριο παραμονής στις υπηρεσίες των 
Ε.ΥΠ.Ε.Α. ΙΚΑ-ΕΤΑΜ του προσωπικού των κατηγοριών 
ΠΕ, ΤΕ και ΔΕ ορίζεται σε πέντε (5) χρόνια.» 

4. α) Στη Διοικητική Περιφέρεια Αττικής, Νομαρχία 
Αθηνών, το Τοπικό Υποκατάστημα ΙΚΑ-ΕΤΑΜ Καματερού 
συγχωνεύεται με το Τοπικό Υποκατάστημα ΙΚΑ-ΕΤΑΜ 
Ανω Λιοσίων της Νομαρχίας Δυτικής Αττικής, το οποίο 
μετονομάζεται σε Τοπικό Υποκατάστημα ΙΚΑ-ΕΤΑΜ Ανω 
Λιοσίων - Καματερού, εξακολουθεί να υπάγεται στο 
Περιφερειακό Υποκατάστημα ΙΚΑ-ΕΤΑΜ Αθήνας και δι¬ 
αρθρώνεται ως εξής: 

ΤΟΠΙΚΟ ΥΠΟΚΑΤΑΣΤΗΜΑ ΙΚΑ-ΕΤΑΜ 

ΑΝΩ ΛΙΟΣΙΩΝ - ΚΑΜΑΤΕΡΟΥ 

1. Τμήμα Εσόδων 

2. Τμήμα Παροχών Συντάξεων- Ασθένειας 

3. Τμήμα Μητρώου 

4. Τμήμα Οικονομικού-Διοικητικού 

Η ασφαλιστική περιοχή του νέου Τοπικού Υποκατα¬ 
στήματος περιλαμβάνει την ασφαλιστική περιοχή των 
υφιστάμενων Τοπικών Υποκαταστημάτων ΙΚΑ-ΕΤΑΜ 
Άνω Λιοσίων και Καματερού και υπάγεται στη χωρική 
αρμοδιότητα του Δ' Ταμείου Είσπραξης Εσόδων ΙΚΑ- 
ΕΤΑΜ. 

Η ημερομηνία έναρξης λειτουργίας του νέου Τοπικού 
Υποκαταστήματος ΙΚΑ-ΕΤΑΜ Ανω Λιοσίων - Καματερού 
καθορίζεται με απόφαση του Διοικητή του ΙΚΑ - ΕΤΑΜ. 
Μέχρι την ημερομηνία έναρξης λειτουργίας του νέου 
Τοπικού Υποκαταστήματος ΙΚΑ-ΕΤΑΜ Ανω Λιοσίων - 
Καματερού, το υφιστάμενο Τοπικό Υποκατάστημα ΙΚΑ 
- ΕΤΑΜ Καματερού εξακολουθεί να λειτουργεί με τη 
διάρθρωση που αναφέρεται στο άρθρο 26 παράγραφος 
4 του Οργανισμού του ΙΚΑ-ΕΤΑΜ (π.δ. 266/1989, ΦΕΚ 127 
Α'), όπως τροποποιήθηκε και ισχύει. 

β) Η περίπωση β' της παρ. 1 του άρθρου 52 του ν. 
3693/2008 (ΦΕΚ 174 Α') τροποποιείται ως εξής: 

«β) καταργείται το Τοπικό Υποκατάστημα ΙΚΑ-ΕΤΑΜ 
Καμινίων από την ημερομηνία έναρξης λειτουργίας του 
συνιστώμενου Τοπικού Υποκαταστήματος ΙΚΑ-ΕΤΑΜ 
Αγίου Μηνά και του μεταστεγαζόμενου Περιφερειακού 
Υποκαταστήματος ΙΚΑ-ΕΤΑΜ Ηρακλείου.» 

γ) Στη Διοικητική Περιφέρεια Αττικής, Νομαρχία Ανα¬ 
τολικής Αττικής, συνιστάται το Τοπικό Υποκατάστημα 

ΙΚΑ-ΕΤΑΜ Άνω Αχαρνών, το οποίο υπάγεται στο Περι¬ 
φερειακό Υποκατάστημα ΙΚΑ-ΕΤΑΜ Αθηνών και διαρ¬ 
θρώνεται ως εξής: 

ΤΟΠΙΚΟ ΥΠΟΚΑΤΑΣΤΗΜΑ ΑΝΩ ΑΧΑΡΝΩΝ 

1. Τμήμα Εσόδων-Μητρώου 

2. Τμήμα Παροχών Συντάξεων- Ασθένειας 

3. Τμήμα Οικονομικού-Διοικητικού 

Η ασφαλιστική περιοχή του ανωτέρω Τοπικού Υποκα¬ 
ταστήματος υπάγεται στη χωρική αρμοδιότητα του Δ' 
Ταμείου Είσπραξης Εσόδων ΙΚΑ-ΕΤΑΜ Αθήνας. 

5. Στα Υποκαταστήματα και στις Μονάδες Υγείας του 
ΙΚΑ-ΕΤΑΜ συνιστώνται υποχρεωτικά Γραφεία Εξυπηρέ¬ 
τησης Ασφαλισμένων (ΓΕΑ) για την υποδοχή και πληρο¬ 
φόρηση των συναλλασσομένων με το Ίδρυμα. 

Οι αρμοδιότητες και η έναρξη λειτουργίας τους καθο¬ 
ρίζονται με απόφαση του Διοικητή του ΙΚΑ-ΕΤΑΜ. 

6. Μεταφέρονται πεντακόσιες (500) κενές οργανικές 
θέσεις του ΙΚΑ-ΕΤΑΜ του κλάδου ΥΕ Προσωπικού Κα¬ 
θαριότητας από τις Περιφερειακές Υπηρεσίες σε Κε¬ 
ντρικές και Περιφερειακές Υπηρεσίες, ως εξής: 

α) Εξήντα οκτώ (68) θέσεις στον κλάδο ΠΕ Διοικητικού 

- Οικονομικού στις Κεντρικές Υπηρεσίες. 

β) Έξι (6) θέσεις στον κλάδο ΠΕ Αναλογιστών στις 
Κεντρικές Υπηρεσίες. 

γ) Είκοσι έξι (26) θέσεις στον κλάδο ΠΕ Μηχανικών 
στις Κεντρικές Υπηρεσίες. 

δ) Διακόσιες (200) θέσεις στον κλάδο ΠΕ Διοικητικού 

- Οικονομικού στις Περιφερειακές Υπηρεσίες. 

ε) Εκατό (100) θέσεις στον κλάδο ΤΕ Διοικητικού - Λο¬ 
γιστικού στις Περιφερειακές Υπηρεσίες. 

στ) Εκατό (100) θέσεις στον Κλάδο ΔΕ Διοικητικών 
Γραμματέων στις Περιφερειακές Υπηρεσίες. 

7. Το άρθρο 17 του ν. 2972/2001 (ΦΕΚ 291 Α') αντικα¬ 
θίσταται ως εξής: 

«Αρθρο 17 

Με κοινή απόφαση των Υπουργών Εσωτερικών, Απο¬ 
κέντρωσης και Ηλεκτρονικής Διακυβέρνησης και Ερ¬ 
γασίας και Κοινωνικής Ασφάλισης, μετά από πρόταση 
του Δ.Σ. του ΙΚΑ-ΕΤΑΜ, μπορεί να ανακαθορίζεται ο 
αριθμός των Ταμείων Είσπραξης Εσόδων ΙΚΑ-ΕΤΑΜ, που 
συστάθηκαν στις περιοχές Αθήνας, Πειραιά και Θεσσα¬ 
λονίκης σύμφωνα με τις διατάξεις του άρθρου 2 του 
ν.δ. 1383/1942 (ΦΕΚ 39 Α') και των κατ’ εξουσιοδότηση 
του άρθρου 8 του ν.δ. 3908/1958 (ΦΕΚ 197 Α') και του 
άρθρου 1 του ν. 2252/1952 (ΦΕΚ 284 Α') και των από 
27.2/18.3.1957 και 16.8/3.9.1959 βασιλικών διαταγμάτων, 
όπως μετονομάσθηκαν με τις διατάξεις της περίπτωσης 
α' του άρθρου 18 του ν. 1469/1984 (ΦΕΚ 111 Α'). Με όμοια 
απόφαση των Υπουργών Εσωτερικών, Αποκέντρωσης 
και Ηλεκτρονικής Διακυβέρνησης και Εργασίας και Κοι¬ 
νωνικής Ασφάλισης μπορεί να ανακατανέμονται οι αρ- 
μοδιότητές τους κατά τόπο και καθ’ ύλην, καθώς και να 
μεταφέρονται αρμοδιότητές τους σε υποκαταστήματα 
του ΙΚΑ-ΕΤΑΜ.» 

8. α) Οι Φορείς Κοινωνικής Ασφάλισης αρμοδιότητας 
Γ ενικής Γ ραμματείας Κοινωνικών Ασφαλίσεων δύνανται 
να συνάπτουν συμβάσεις μίσθωσης έργου με θεραπευ¬ 
τές και ελεγκτές ιατρούς και οδοντιάτρους κατ’ εξαί¬ 
ρεση των διατάξεων της παραγράφου 1 του άρθρου 10 
του ν. 3812/2009 (ΦΕΚ 234 Α'). 


β) Το τελευταίο εδάφιο της παραγράφου 5 του άρ¬ 
θρου 27 του ν. 3232/2004 (ΦΕΚ 48 Α'), όπως αντικα- 
ταστάθηκε με την παράγραφο 1 του άρθρου 10 του 
ν. 3302/2004 (ΦΕΚ 267 Α') και την παράγραφο 9 του 
άρθρου 37 του ν. 3518/2006 (ΦΕΚ 272 Α'), αντικαθίστα¬ 
ται ως ακολούθως: «Οι ιατροί και οδοντίατροι αυτοί 
δεν μπορεί να υπερβαίνουν σε καμία περίπτωση τους 
χίλιους πεντακόσιους (1.500).» 

γ) Καταργούνται διακόσιες πενήντα (250) οργανικές 
θέσεις του κλάδου ΠΕ Ιατρών και πενήντα (50) οργανι¬ 
κές θέσεις του κλάδου ΠΕ Οδοντιάτρων του ΙΚΑ-ΕΤΑΜ, 
οι οποίες είχαν συσταθεί με τις διατάξεις της παραγρά¬ 
φου 5 του άρθρου 19 του ν. 2556/1997 (ΦΕΚ 270 Α'). 

Αρθρο 20 

Οργανωτικά και λειτουργικά θέματα λοιπών 
Ασφαλιστικών Φορέων 

1. Το τρίτο εδάφιο της παραγράφου 5 του άρθρου 101 
του ν. 3655/2008 αντικαθίσταται ως εξής: 

«Των Τμημάτων των Διευθύνσεων πρόΐστανται Αξιω¬ 
ματικοί Γ ενικών Καθηκόντων της Ελληνικής Αστυνομίας 
και του Πυροσβεστικού Σώματος ή Ειδικών Καθηκόντων, 
κατά προτίμηση πτυχιούχοι Οικονομικής Σχολής, υπο¬ 
δεικνυόμενοι από τον Υπουργό Προστασίας του Πολίτη, 
ή υπάλληλοι του κλάδου ΠΕ Διοικητικού - Οικονομικού 
και ελλείψει ΤΕ Διοικητικού-Λογιστικού και ελλείψει ΔΕ 
Διοικητικών- Γ ραμματέων.» 

2. Το πρώτο εδάφιο της περίπτωσης Β' του άρθρου 
110 του ν. 3655/2008 αντικαθίσταται ως εξής: 

«Β. Οι Περιφερειακές Υπηρεσίες του ΤΑΠΙΤ, επιπέ¬ 
δου Τμήματος, λειτουργούν για τη διεκπεραίωση των 
θεμάτων του Κλάδου Πρόνοιας των Τομέων Πρόνοιας 
Εργατοϋπαλλήλων Μετάλλου και Πρόνοιας Ξενοδοχο- 
ϋπαλλήλων, και είναι οι ακόλουθες: 

α) Τμήμα Αγ. Νικολάου Κρήτης, με έδρα τον Αγ. Νι¬ 
κόλαο. 

β) Τμήμα Ρεθύμνου, με έδρα το Ρέθυμνο. 

γ) Τμήμα Ηρακλείου Κρήτης, με έδρα το Ηράκλειο. 

δ) Τμήμα Χανιών, με έδρα τα Χανιά. 

ε) Τμήμα Ρόδου, με έδρα τη Ρόδο. 

στ) Τ μήμα Κω, με έδρα την Κω. 

ζ) Τμήμα Κυκλάδων, με έδρα την Ερμούπολη. 

η) Τμήμα Βόλου, με έδρα το Βόλο. 

θ) Τ μήμα Καβάλας, με έδρα την Καβάλα. 

ι) Τμήμα Θεσσαλονίκης, με έδρα τη Θεσσαλονίκη. 

ια) Τ μήμα Κασσάνδρειας, με έδρα την Κασσάνδρεια. 

ιβ) Τμήμα Κοζάνης, με έδρα την Κοζάνη. 

ιγ) Τμήμα Λάρισας, με έδρα τη Λάρισα. 

ιδ) Τμήμα Λειβαδιάς, με έδρα τη Λειβαδιά. 

ιε) Τμήμα Ιωαννίνων, με έδρα τα Ιωάννινα. 

ιστ) Τ μήμα Ναυπλίου, με έδρα το Ναύπλιο. 

ιζ) Τμήμα Κέρκυρας, με έδρα την Κέρκυρα. 

ιη) Τμήμα Πάτρας, με έδρα την Πάτρα. 

ιθ) Τμήμα Πύργου, με έδρα τον Πύργο. 

κ) Τμήμα Χαλκίδας, με έδρα τη Χαλκίδα. 

κα) Τμήμα Πειραιά, με έδρα τον Πειραιά. 

κβ) Τμήμα Νέου Μαρμαρά Χαλκιδικής. 

κγ) Τμήμα Πρέβεζας που θα καλύπτει και τη Λευκάδα. 

κδ) Τμήμα Κατερίνης. 

κε) Τμήμα Χίου. 

κστ) Τμήμα Σάμου - Ικαρίας. 

Οι ανωτέρω Υπηρεσίες υπάγονται στις Διευθύνσεις 
Εφάπαξ Παροχών των αντίστοιχων Τομέων. 

Με απόφαση του Δ.Σ. του ΤΑΠΙΤ καθορίζεται η τοπική 
αρμοδιότητα των συνιστώμενων Περιφερειακών Υπηρε¬ 
σιών, σύμφωνα με τις ισχύουσες διατάξεις περί ασφαλι¬ 
στικής κάλυψης των Τομέων. Με ίδια απόφαση δύναται 
να ανακαθορίζεται η τοπική τους αρμοδιότητα. 

Μέχρι την έκδοση της σχετικής απόφασης, οι ασφα¬ 
λισμένοι των Τομέων Πρόνοιας Εργατοϋπαλλήλων Με¬ 
τάλλου και Πρόνοιας Ξενοδοχοϋπαλλήλων θα εξακο¬ 
λουθούν να εξυπηρετούνται ως πρότερον.» 

Με απόφαση του Υπουργού Εργασίας και Κοινωνικής 
Ασφάλισης οι υπάλληλοι του ΙΚΑ-ΕΤΑΜ που υπηρετούν 
κατά τη δημοσίευση του νόμου με απόσπαση στο ΤΑΠΙΤ 
μεταφέρονται και κατανέμονται, με την ίδια εργασιακή 
σχέση και οργανική θέση που κατέχουν, στις υπηρεσίες 
του ΤΑΠΙΤ, ύστερα από αίτησή τους και απόφαση του 
Δ.Σ. του Ταμείου. 

Ειδικότερα, για τη στελέχωση των συσταθεισών Πε¬ 
ριφερειακών Υπηρεσιών του ΤΑΠΙΤ, συνιστώνται οι εξής 
οργανικές θέσεις: 

Κατηγορία ΠΕ, θέσεις δύο (2) 

Κατηγορία ΤΕ, θέσεις δέκα (10) 

Κατηγορία ΔΕ, θέσεις τριάντα (30). 

Οι αρμοδιότητες των Περιφερειακών Υπηρεσιών του 
ΤΑΠΙΤ, οι κλάδοι και οι ειδικότητες του προσωπικού και 
η κατανομή των θέσεων του προηγούμενου εδαφίου 
στις Περιφερειακές Υπηρεσίες, καθορίζονται με κοινή 
απόφαση των Υπουργών Εσωτερικών, Αποκέντρωσης 
και Ηλεκτρονικής Διακυβέρνησης και Εργασίας και Κοι¬ 
νωνικής Ασφάλισης, μετά από πρόταση του Δ.Σ. του 
ΤΑΠΙΤ. 

Με απόφαση του Δ.Σ. του ΤΑΠΙΤ το προσωπικό που 
ήδη υπηρετεί στις Περιφερειακές Υπηρεσίες του ΤΑΠΙΤ 
κατανέμεται στις αντίστοιχα συνιστώμενες Περιφερει¬ 
ακές Υπηρεσίες. 

3. α) Στο τέλος του πρώτου εδαφίου της παραγράφου 1 
του άρθρου 115 του ν. 3655/2008 (ΦΕΚ 58 Α') προστίθεται 
νέο εδάφιο ως εξής: 

«Στο παραπάνω Ταμείο συνιστάται τομέας με πλήρη 
λογιστική και οικονομική αυτοτέλεια με την ονομασία 
«Τομέας Πρόνοιας Δημοσίων Υπαλλήλων», ο οποίος 
αποτελεί συνέχεια του μέχρι την 31.7.2008 υφιστάμε¬ 
νου Ταμείου.» 

β) Η παράγραφος 3 του άρθρου 116 του ν. 3655/2008 
(ΦΕΚ 58 Α') καταργείται από την ημερομηνία ισχύος 
της. 

4. Με κοινή απόφαση των Υπουργών Οικονομίας, 
Ανταγωνιστικότητας και Ναυτιλίας και Εργασίας και 
Κοινωνικής Ασφάλισης, μπορεί, σε περίπτωση αποχώ¬ 
ρησης υπαλλήλων της ΔΕΗ Α.Ε„ οι οποίοι είναι απο- 
σπασμένοι στον Τομέα Ασφάλισης Προσωπικού ΔΕΗ 
του ΙΚΑ - ΕΤΑΜ και στους Τομείς Επικουρικής, Πρόνοι¬ 
ας και Ασθένειας Προσωπικού ΔΕΗ του ΤΑΥΤΕΚΩ, να 
αποσπώνται στους ως άνω Τομείς, υπάλληλοι της ΔΕΗ 
Α.Ε. της ίδιας κατηγορίας και ειδικότητας, ύστερα από 
σύμφωνη γνώμη του Δ.Σ. της ΔΕΗ Α.Ε. και των οικείων 
φορέων. Με όμοια απόφαση, υπάλληλοι της ΔΕΗ Α.Ε. 
αποσπασμένοι στον Τομέα Ασφάλισης Προσωπικού ΔΕΗ 
του ΙΚΑ - ΕΤΑΜ μπορεί να αποσπώνται στους Τομείς 
Προσωπικού ΔΕΗ του ΤΑΥΤΕΚΩ και αντίστροφα, ύστερα 
από γνώμη των Δ.Σ. των οικείων φορέων. Η απόσπαση 
υπαλλήλων της ΔΕΗ Α.Ε. από το ΙΚΑ-ΕΤΑΜ στο ΤΑΥΤΕ¬ 
ΚΩ δεν επιτρέπεται να υπερβαίνει το 10% του αριθμού 
των αποσπασμένων, σύμφωνα με τις διατάξεις της πα¬ 


ράγραφο 2 του άρθρου 6 του ν. 3655/2008 (ΦΕΚ 58 Α'), 
υπαλλήλων της ΔΕΗ Α.Ε. στο ΙΚΑ-ΕΤΑΜ. 

5. Το πρώτο εδάφιο της παραγράφου 7 του άρθρου 20 
του ν. 2556/1997 (ΦΕΚ 270 Α') αντικαθίσταται ως εξής: 

«7. Σε δίκες κατά υπαλλήλων των Φορέων Κοινωνικής 
Ασφάλισης που ενήργησαν για το συμφέρον της υπηρε¬ 
σίας μέσα στα πλαίσια της κείμενης νομοθεσίας ή κατά 
τη συμμετοχή τους σε συλλογικά όργανα, δύναται, μετά 
από προηγούμενη έγκριση του διοικούντος αυτούς ορ¬ 
γάνου, να παρίσταται για την υπεράσπισή τους ενώπιον 
των ποινικών και πολιτικών δικαστηρίων εκπρόσωπος 
της Νομικής Υπηρεσίας του φορέα. Εάν δεν υφίσταται 
Νομική Υπηρεσία ή η υφιστάμενη αδυνατεί να εκπρο¬ 
σωπήσει τους υπαλλήλους του φορέα, η εκπροσώπησή 
τους μπορεί να ανατεθεί σε δικηγόρο, μετά από σχετική 
έγκριση του οργάνου που διοικεί τον φορέα. 

Η διάταξη αυτή εφαρμόζεται ανάλογα και στους υπαλ¬ 
λήλους της Γ.Γ.Κ.Α.. 

Η αμοιβή υπολογίζεται σύμφωνα με τα ισχύοντα κα¬ 
τώτερα όρια αμοιβών του Κώδικα περί Δικηγόρων. Το 
σύνολο της αμοιβής καταβάλλεται με την προσκόμιση 
των γραμματίων προείσπραξης του οικείου δικηγορικού 
συλλόγου, εφόσον ο υπάλληλος απαλλάσσεται της κα¬ 
τηγορίας ή αθωώνεται με αμετάκλητη απόφαση.» 

6. Οι υπάλληλοι των Φορέων Κοινωνικής Ασφάλι¬ 
σης αρμοδιότητας Γενικής Γραμματείας Κοινωνικών 
Ασφαλίσεων του Υπουργείου Εργασίας και Κοινωνικής 
Ασφάλισης, ευθύνονται έναντι αυτών για κάθε ζημία 
που προξενήθηκε κατά την έκδοση διοικητικών πράξε¬ 
ων, σύμφωνα με όσα προβλέπονται στις περί αστικής 
ευθύνης διατάξεις του Κώδικα Κατάστασης Δημοσί¬ 
ων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ., όπως αυτές ισχύουν κάθε φορά. 

Κατά την εκτέλεση των παραπάνω καθηκόντων τους, 
οι υπάλληλοι δεν εμπίπτουν στις περί δημοσίων υπο¬ 
λόγων ισχύουσες διατάξεις. 

Η διάταξη αυτή ισχύει και για τις υποθέσεις που βρί¬ 
σκονται σε εκκρεμοδικία. 

Άρθρο 21 

Θέματα οικονομικής διαχείρισης 

1. Ο Κλάδος Ειδικού Κεφαλαίου του πρώην Ταμείου 
Ασφάλισης Προσωπικού ΟΤΕ εντάσσεται αναδρομικά 
από την 1.8.2008, ως αυτοτελής λογαριασμός στον Κλά¬ 
δο Σύνταξης του ΙΚΑ-ΕΤΑΜ με πλήρη οικονομική και 
λογιστική αυτοτέλεια και αποκαλείται εφεξής «Λογα¬ 
ριασμός Ειδικού Κεφαλαίου ΙΚΑ-ΕΤΑΜ». 

Ο ανωτέρω λογαριασμός διέπεται από τις διατά¬ 
ξεις του εντασσόμενου κλάδου, οι οποίες καθίστανται 
εφεξής καταστατικές του διατάξεις και μεταφέρονται 
σε αυτόν όλα τα δικαιώματα και οι υποχρεώσεις του 
εντασσόμενου κλάδου. 

Το σύνολο του ενεργητικού και παθητικού του εντασ¬ 
σόμενου κλάδου περιέρχονται στο Λογαριασμό Ειδικού 
Κεφαλαίου ΙΚΑ-ΕΤΑΜ, ο οποίος αποτελεί τον καθολικό 
διάδοχό του, χωρίς την καταβολή φόρου, τέλους, εισφο¬ 
ράς, δικαιώματος ή οποιαδήποτε επιβάρυνση υπέρ του 
Δημοσίου ή τρίτου. 

2. Η παράγραφος 7 του άρθρου 136 του ν. 3655/2008 
(ΦΕΚ 58 Α') αντικαθίσταται ως εξής: 

«7. Οι δαπάνες διοικήσεως Φορέων Κοινωνικής Ασφά¬ 
λισης που δεν αφορούν αμιγώς συγκεκριμένο Τομέα, 
Λογαριασμό ή Κλάδο, επιμερίζονται ετησίως κατά πο- 

σοστό που ορίζεται με απόφαση των Διοικητικών τους 
Συμβουλίων. 

Με απόφαση του Υπουργού Εργασίας και Κοινωνικής 
Ασφάλισης καθορίζονται τα στοιχεία που λαμβάνονται 
υπόψη για τον προσδιορισμό του ανωτέρω ποσοστού, 
καθώς και κάθε άλλη αναγκαία λεπτομέρεια για την 
εφαρμογή της διάταξης. 

Στις δαπάνες διοικήσεως Φ.Κ.Α. συμπεριλαμβάνεται 
και η μισθοδοσία όλου του προσωπικού του Φορέα.» 

Η διάταξη της παρούσας παραγράφου ισχύει από 
την ημερομηνία δημοσίευσης του ν. 3655/2008 (ΦΕΚ 
58 Α'). 

3. Το άρθρο 19 του ν. 3586/2007 (ΦΕΚ 151 Α') τροπο¬ 
ποιείται ως εξής: 

α) Στο τέλος της παρ. 3 προστίθεται περίπτωση δ' 
ως εξής: 

«δ. Κάθε άλλο κριτήριο σχετικό με τις ιδιαιτερότητες 
και ανάγκες του Φορέα.» 

β) Στην παρ. 5 η φράση «καθορίζεται κάθε αναγκαία 
λεπτομέρεια για» αντικαθίσταται με τη φράση «καθο¬ 
ρίζονται θέματα που αφορούν». 

4. Το άρθρο 16 του ν. 3586/2007 (ΦΕΚ 151 Α') τροπο¬ 
ποιείται και συμπληρώνεται ως εξής: 

α) Το πρώτο εδάφιο της παρ. 1 αντικαθίσταται ως 
ακολούθως: 

«1. Από τους Φορείς Κοινωνικής Ασφάλισης (Φ.Κ.Α.) 
χορηγούνται προσωπικά δάνεια εκτάκτων αναγκών σε: 
α) ασφαλισμένους και συνταξιούχους, σύμφωνα με τις 
οικείες καταστατικές διατάξεις των Φορέων ή Τομέων 
τους και β) στους υπαλλήλους του Φορέα, με τους ακό¬ 
λουθους όρους και προϋποθέσεις:». 

β) Στο τέλος της παρ. 1 προστίθενται περιπτώσεις 
ως εξής: 

«ε. Η εκταμίευση του χορηγούμενου ποσού για προ¬ 
σωπικά δάνεια εκτάκτων αναγκών σε υπαλλήλους των 
Φορέων Κοινωνικής Ασφάλισης, θα πραγματοποιείται 
από την Κεντρική Υπηρεσία του Φορέα, μετά την έκδοση 
της υπουργικής απόφασης περί αποδέσμευσης. Για την 
εκταμίευση θα επιβαρύνονται όλοι οι Τομείς του Φορέα 
κατά το ποσοστό συμμετοχής καθενός εξ αυτών στη συ¬ 
νολική αξία της περιουσίας του Φορέα, όπως αυτή είχε 
διαμορφωθεί στο τέλος του προηγούμενου οικονομικού 
έτους. Για τον υπολογισμό της συνολικής αξίας της 
περιουσίας του Φ.Κ.Α. λαμβάνονται υπόψη τα στοιχεία 
των περιπτώσεων α' έως και στ' της παραγράφου 4 του 
άρθρου 4 του ν. 3586/2007 (ΦΕΚ 151 Α') . 

στ. Κατά την αποπληρωμή τοκοχρεωλυτικών δόσε¬ 
ων από τους υπαλλήλους Φ.Κ.Α. για προσωπικά δάνεια 
εκτάκτων αναγκών, θα επιστρέφεται σε κάθε Τομέα, 
στο τέλος κάθε χρήσης, το ποσό που του αναλογεί, 
σύμφωνα με το ποσοστό συμμετοχής του καθενός, κατά 
τα οριζόμενα στο προηγούμενο εδάφιο.» 

5. Όπου στο ν. 3655/2008 (ΦΕΚ 58 Α') αναφέρεται 
ότι, αν η κινητή και ακίνητη περιουσία των Φορέων 
Κοινωνικής Ασφάλισης από τους οποίους προέρχονται 
οι εντασσόμενοι κλάδοι δεν είναι κατανεμημένη κατά 
κλάδους, κατανέμεται κατά την αναλογία του ποσοστού 
εισφορών που προβλέπεται για κάθε κλάδο πριν την 
ένταξή του στον διάδοχο φορέα, ως ποσοστό εισφορών 
ορίζεται το ποσοστό ασφαλισμένου και εργοδότη των 
ασφαλισμένων μετά την 1.1.1993, χωρίς το ποσοστό της 
κρατικής συμμετοχής ή άλλων τυχόν ειδικών προσαυ- 
ξήσεων. 


Ειδικά, το σύνολο της κινητής και ακίνητης περιουσί¬ 
ας του πρώην ΤΑΞΥ, όπως έχει διαμορφωθεί πριν την 
ένταξη των κλάδων Ασθένειας και Πρόνοιας στον κλάδο 
Ασθένειας του ΙΚΑ-ΕΤΑΜ και στον Τομέα Πρόνοιας Ξε- 
νοδοχοϋπαλλήλων του ΤΑΠΙΤ αντίστοιχα, κατανέμεται 
κατά ποσοστό 24% υπέρ του ΙΚΑ-ΕΤΑΜ και 76% υπέρ 
του Τομέα Πρόνοιας Ξενοδοχοϋπαλλήλων του ΤΑΠΙΤ. 

Ομοίως το ειδικό κεφάλαιο του τέως ΟΠΑΠ - ΔΕΗ 
κατανέμεται κατά 76% υπέρ του ΙΚΑ - ΕΤΑΜ και κατά 
24% υπέρ του ΤΑΥΤΕΚΩ για τους αντίστοιχους τομείς 
ασφάλισης του προσωπικού της ΔΕΗ. 

Άρθρο 22 

Διασυνοριακή δραστηριότητα Ταμείων 
Επαγγελματικής Ασφάλισης 

1. Επιτρέπεται σε ελληνικές επιχειρήσεις να χρημα¬ 
τοδοτούν ιδρύματα επαγγελματικής συνταξιοδότησης, 
των οποίων η άδεια έχει εκδοθεί σε κράτος - μέλος 
της Ε.Ε. ή του Ε.Ο.Χ. (κράτος - μέλος καταγωγής), με 
την επιφύλαξη της κείμενης κοινωνικής και εργατικής 
νομοθεσίας του κράτους - μέλους υποδοχής σχετικά με 
τις επαγγελματικές συντάξεις. Επίσης επιτρέπεται στα 
ταμεία επαγγελματικής ασφάλισης που έχουν την έδρα 
ή το κύριο διοικητικό τους κατάστημα στην Ελλάδα και 
χορηγούν συνταξιοδοτικές παροχές να χρηματοδοτού¬ 
νται από επιχειρήσεις άλλων κρατών - μελών της Ε.Ε. 
ή του Ε.Ο.Χ. (κράτος μέλος υποδοχής). 

«Κράτος - μέλος καταγωγής» είναι το κράτος μέλος, 
στο οποίο το ίδρυμα έχει την έδρα του ή και το κύριο 
διοικητικό του κατάστημα ή, εφόσον δεν έχει έδρα, το 
κύριο διοικητικό του κατάστημα. 

«Κράτος - μέλος υποδοχής» είναι το κράτος του οποί¬ 
ου η κοινωνική και εργατική νομοθεσία σχετικά με τις 
επαγγελματικές συντάξεις διέπει τις σχέσεις μεταξύ 
της χρηματοδοτούσας επιχείρησης και των ασφαλι¬ 
σμένων μελών. 

2. Κάθε Ταμείο Επαγγελματικής Ασφάλισης (Τ.Ε.Α.) 
που χορηγεί συνταξιοδοτικές παροχές και επιθυμεί να 
δεχθεί χρηματοδότηση από χρηματοδοτούσα επιχείρη¬ 
ση, η οποία έχει την έδρα της στην επικράτεια άλλου 
κράτους - μέλους της Ε.Ε. ή του Ε.Ο.Χ., χρειάζεται προ¬ 
ηγούμενη έγκριση, όσον αφορά τους όρους λειτουργίας 
του, από το Υπουργείο Εργασίας και Κοινωνικής Ασφά¬ 
λισης, μετά σύμφωνη γνώμη της Εθνικής Αναλογιστικής 
Αρχής (Ε.Α.Α.) για τα θέματα της αρμοδιότητάς της. 
Μόνο τα εγκεκριμένα Τ.Ε.Α. μπορούν να ασκούν διασυ¬ 
νοριακή δραστηριότητα. 

Κάθε Τ.Ε.Α. γνωστοποιεί επίσης στο Υπουργείο Εργα¬ 
σίας και Κοινωνικής Ασφάλισης και την Εθνική Αναλογι- 
στική Αρχή την επιθυμία του να δεχθεί χρηματοδότηση 
από χρηματοδοτούσα επιχείρηση η οποία έχει την έδρα 
της στην επικράτεια άλλου κράτους - μέλους της Ε.Ε. 
ή του Ε.Ο.Χ.. 

3. Εάν ασκείται διασυνοριακή δραστηριότητα, απαιτεί¬ 
ται η εφαρμογή των επενδυτικών κανόνων που προσδι¬ 
ορίζονται στα παρακάτω (α', β', γ') από το ίδρυμα του 
κράτους καταγωγής. Στην περίπτωση αυτή, οι κανόνες 
αυτοί εφαρμόζονται μόνο στο τμήμα του ενεργητικού 
του ιδρύματος που αντιστοιχεί στις δραστηριότητες οι 
οποίες πραγματοποιούνται στην ελληνική επικράτεια. 
Οι ίδιοι κανόνες εφαρμόζονται και στα Ταμεία Επαγ¬ 
γελματικής Ασφάλισης συνταξιοδοτικών παροχών που 

έχουν την έδρα ή το κύριο διοικητικό τους κατάστη¬ 
μα στην ελληνική επικράτεια και ασκούν διασυνοριακή 
δραστηριότητα. 

Ειδικότερα: 

α) Το ίδρυμα δεν επενδύει άνω του 30% του εν λόγω 
τμήματος του ενεργητικού σε μετοχές, άλλα αξιόγρα¬ 
φα εξομοιούμενα προς μετοχές και χρεόγραφα μη ει¬ 
σηγμένα προς διαπραγμάτευση σε οργανωμένη αγορά, 
ή το ίδρυμα επενδύει τουλάχιστον 70% του εν λόγω 
τμήματος του ενεργητικού σε μετοχές, άλλα αξιόγραφα 
εξομοιούμενα προς μετοχές και χρεόγραφα εισηγμένα 
προς διαπραγμάτευση σε οργανωμένη αγορά. 

β) Το ίδρυμα δεν επενδύει άνω του 5% του εν λόγω 
τμήματος του ενεργητικού σε μετοχές και άλλα αξιό¬ 
γραφα εξομοιούμενα προς μετοχές, ομολογίες, χρεό¬ 
γραφα και άλλα μέσα της χρηματαγοράς και της κεφα¬ 
λαιαγοράς εκδιδόμενα από την ίδια επιχείρηση και άνω 
του 10% του εν λόγω τμήματος του ενεργητικού σε με¬ 
τοχές και άλλα αξιόγραφα εξομοιούμενα προς μετοχές, 
ομόλογα, χρεόγραφα και άλλα μέσα της χρηματαγοράς 
και της κεφαλαιαγοράς εκδιδόμενα από επιχειρήσεις 
που ανήκουν σε έναν και μόνο όμιλο. 

γ) Το ίδρυμα δεν επενδύει άνω του 30% του εν λόγω 
τμήματος του ενεργητικού σε επενδυτικά προϊόντα εκ¬ 
πεφρασμένα σε νομίσματα διαφορετικά από αυτά των 
υποχρεώσεων. 

4. Με απόφαση του Υπουργού Εργασίας και Κοινωνι¬ 
κής Ασφάλισης, μετά γνώμη της Εθνικής Αναλογιστικής 
Αρχής, καθορίζονται: τα στοιχεία που πρέπει να παρέ¬ 
χονται από το ΤΕΑ στην αρμόδια ελληνική εποπτική 
αρχή (Υπουργείο Εργασίας και Κοινωνικής Ασφάλισης) 
κατά τη διαδικασία γνωστοποίησης μεταξύ της ελλη¬ 
νικής εποπτικής αρχής και των αντίστοιχων αρχών του 
κράτους υποδοχής, ο χρόνος έναρξης της άσκησης δι¬ 
ασυνοριακής δραστηριότητας ενός ΤΕΑ, καθώς και η 
πλήρης χρηματοδότηση των τεχνικών αποθεματικών 
και ρυθμίζονται θέματα επικοινωνίας και συνεργασίας 
μεταξύ των αρμόδιων εποπτικών αρχών του κράτους - 
μέλους καταγωγής και του κράτους - μέλους υποδοχής, 
καθώς και διαρκούς ενημέρωσης και ανταλλαγής πλη¬ 
ροφοριών μεταξύ των αρμόδιων εποπτικών αρχών για 
σημαντικές μεταβολές που αφορούν την εργατική και 
κοινωνική νομοθεσία του κράτους - μέλους υποδοχής 
σχετικά με τις επαγγελματικές συντάξεις, πρόσθετους 
επενδυτικούς περιορισμούς και πρόσθετες απαιτήσεις 
πληροφόρησης και κάθε άλλη αναγκαία λεπτομέρεια 
που αφορά στην άσκηση διασυνοριακής δραστηριότη¬ 
τας των Τ.Ε.Α.. 

Σε περίπτωση αρμοδιότητας και του Υπουργού Οικο¬ 
νομικών, την απόφαση συνυπογράφει και ο Υπουργός 
Οικονομικών. 

ΜΕΡΟΣ Γ 

ΛΟΙΠΕΣ ΔΙΑΤΑΞΕΙΣ 
Άρθρο 23 

Θέματα εταιριών «Επαγγελματική Κατάρτιση Α.Ε.» 
και «Παρατηρητήριο Απασχόλησης - Ερευνητική 
Πληροφορική Α.Ε.» 

1. Η παράγραφος 2 του άρθρου 7 του ν. 3667/2008 
(ΦΕΚ 114 Α') αντικαθίσταται ως εξής: 


«2. Με απόφαση του Υπουργού Εργασίας και Κοινωνι¬ 
κής Ασφάλισης ρυθμίζονται οποιαδήποτε θέματα σχετί¬ 
ζονται με την οργάνωση και λειτουργία των εταιρειών 
«Επαγγελματική Κατάρτιση Α.Ε.» και «Παρατηρητήριο 
Απασχόλησης- Ερευνητική Πληροφορική Α.Ε.» και ειδι¬ 
κότερα ο σκοπός των εταιρειών, ζητήματα προσωπικού, 
το μετοχικό κεφάλαιό τους, οι καταστατικές τους ρυθ¬ 
μίσεις και η εν γένει οργάνωση και λειτουργία τους.» 

2. Στο άρθρο 22 παράγραφος 1 του ν. 3586/2007 (ΦΕΚ 
151 Α') η αναγραφείσα εκ παραδρομής επωνυμία της 
εταιρείας «Εθνικό Παρατηρητήριο Απασχόλησης- Ερευ¬ 
νητική Πληροφορική Α.Ε.» αντικαθίσταται με το ορθό 
«Παρατηρητήριο Απασχόλησης- Ερευνητική Πληροφο¬ 
ρική Α.Ε.». 

Άρθρο 24 

1. Μετά το τέλος του άρθρου 3 του ν.3580/2007 προ¬ 
στίθεται άρθρο 3Α με το κάτωθι περιεχόμενο: 

«Αρθρο 3Α 

Η ενοποιημένη καταγραφή των βεβαιωμένων απαιτή¬ 
σεων των νομικών προσώπων του άρθρου 9 παρ.1 του 
παρόντος ανά ασφαλιστικό οργανισμό, η είσπραξη των 
οφειλόμενων ποσών, η σύναψη των συμβάσεων προμη¬ 
θειών προϊόντων και παροχής υπηρεσιών του άρθρου 
10 παράγραφοι 1, 2, 4 και 5 του παρόντος, καθώς και 
η εκτέλεση των πληρωμών των προμηθευτών ή των 
παροχών υπηρεσιών, σύμφωνα με τις συναφθείσες συμ¬ 
βάσεις, ανατίθενται στα νομικά πρόσωπα του άρθρου 

9 παρ.1 του παρόντος.» 

Οι υποπεριπτώσεις αα', ββ' και γγ' της περίπτωσης 
ε' του άρθρου 3 του ν. 3580/2007 καταργούνται και οι 
υποπεριπτώσεις δδ' και εε' αναριθμούνται σε αα' και 
ββ' αντίστοιχα. 

2. Στο τέλος του άρθρου 3 του ν. 3580/2007 προστί¬ 
θεται περίπτωση ιζ' ώς εξής: 

«ιζ. Η δημιουργία βάσης δεδομένων παρατηρητηρίου 
τιμών για τον έλεγχο των τιμών όλων των ειδών που 
αναφέρονται στο άρθρο 10 του ν. 3580/2007 με βάση τις 
τιμές των χωρών της Ε.Ε.. Με απόφαση του Υπουργού 
Υγείας και Κοινωνικής Αλληλεγγύης καθορίζονται οι 
όροι και οι κανόνες λειτουργίας του και οι προϋποθέσεις 
δημοσιότητάς του.» 

3. Στο άρθρο 6 παρ. 1 του ν.3580/2007 προστίθεται 
υποπαράγραφος γ' ως εξής: 

«γ) Η Ε.Π.Υ., οι Υ.Πε., όπως και τα Νοσοκομεία και οι 
λοιποί εποπτευόμενοι φορείς από το Υπουργείο Υγείας 
και Κοινωνικής Αλληλεγγύης, κατά τα ανωτέρω δύνανται 
να προβαίνουν σε διεξαγωγή διαγωνισμών του άρθρου 

10 του ν. 3580/2007 με τη μέθοδο ηλεκτρονικών δια¬ 
γωνισμών προμηθειών και υπηρεσιών, καθώς και ηλε¬ 
κτρονικών δημοπρασιών, όπως οι εκάστοτε ισχύουσες 
διατάξεις ορίζουν.» 

4. Στην αρχή της παραγράφου 7 του άρθρου 6 του 
ν. 3580/ 2007 προστίθεται εδάφιο με το εξής περιεχό¬ 
μενο: 

«7. Η Επιτροπή Προμηθειών Υγείας με αιτιολογημένη 
απόφασή της, κατόπιν εγκρίσεως του Υπουργού Υγείας 
και Κοινωνικής Αλληλεγγύης, δύναται να διενεργεί δια¬ 
γωνισμούς, που έχουν εγκριθεί από το Πρόγραμμα Προ¬ 
μηθειών Υπηρεσιών Υγείας, με ενιαίες προδιαγραφές 
για τις ανάγκες των φορέων ευθύνης του Υπουργείου 

Υγείας και Κοινωνικής Αλληλεγγύης ή να αναθέτει κατ’ 
εξαίρεση την υλοποίηση ενιαίων διαγωνισμών του Προ¬ 
γράμματος Προμηθειών Υπηρεσιών Υγείας στις Υ.Πε., 
για τις ανάγκες των φορέων ευθύνης τους, κατόπιν 
σχετικής εισήγησης της αρμόδιας Υ.Πε..» 

5. Στην παρ.3 του άρθρου 10 του ν. 3580/2007 προστί¬ 
θεται περίπτωση γ' ως εξής: 

«γ) Καθορίζεται η εφαρμογή νοσοκομειακής συσκευα- 
σίας, καθώς και η δυνατότητα διενέργειας διαγωνισμών 
για την προμήθεια φαρμακευτικών σκευασμάτων με 
βάση τη δραστική ουσία ή ομάδα δραστικών ουσιών 
ίδιας φαρμακολογικής κατηγορίας. Με απόφαση του 
Υπουργού Υγείας και Κοινωνικής Αλληλεγγύης καθορί¬ 
ζονται οι λεπτομέρειες εφαρμογής των ανωτέρω.» 

6. Ποσοστό 2% επί των τιμολογίων των συμβάσεων 
προμηθειών και υπηρεσιών υγείας, σύμφωνα με τις δι¬ 
ατάξεις του άρθρου 3 του ν. 3580/2007 (ΦΕΚ 134 Α'), 
καθώς και της υπ’ αρίθμ. ΔΥ6α/οικ36932/17.3.2009 κοινής 
υπουργικής απόφασης (ΦΕΚ 545 Β'), παρακρατείται και 
αποδίδεται από τους φορείς που εκτελούν τις σχετικές 
συμβάσεις. 

Άρθρο 25 

Θέματα Ο.Α.Ε.Ε.- Ο.Γ.Α. 

Οι διατάξεις του άρθρου 9 του ν. 3050/2002, καθώς και 
η παρ. 11 του άρθρου 7 του ν. 3232/2004, όπως ισχύουν 
μετά την αντικατάστασή τους με την παρ. 1 του άρθρου 
17 και τις παραγράφους 7 και 8 του άρθρου 18 του ν. 
3144/2003, την παρ. 2 του άρθρου 17 του ν. 3232/2004, 
την παρ. 3 του άρθρου 47 και την παρ. 2 του άρθρου 
53 του ν. 3518/2006 και συμπληρώθηκαν με τις διατά¬ 
ξεις του άρθρου 46 του ν. 3518/2006, αντικαθίστανται 
ως εξής: 

«Ι.α) Επαγγελματίες, βιοτέχνες, έμποροι που έχουν την 
έδρα τους και ασκούν τη δραστηριότητά τους σε πόλεις, 
χωριά ή οικισμούς κάτω των 2.000 κατοίκων ή κάτω των 
1.000 κατοίκων στους Νομούς Αττικής, Βοιωτίας, Εύβοι¬ 
ας, Κορινθίας, Αχαΐας και Θεσσαλονίκης, σύμφωνα με 
την τελευταία απογραφή πριν την έναρξη επαγγέλμα¬ 
τος, υπάγονται από 1.1.2003 στην υποχρεωτική ασφάλιση 
του Οργανισμού Ασφάλισης Ελευθέρων Επαγγελματιών 
(Ο.Α.Ε.Ε.), εφόσον ο μέσος όρος των εισοδημάτων των 
τριών (3) πρώτων ετών από την έναρξη επαγγέλματος, 
όπως προκύπτουν από τα εκκαθαριστικά σημειώματα 
φόρου εισοδήματος της αρμόδιας Δ.Ο.Υ., υπερβαίνει το 
400πλάσιο του εκάστοτε ισχύοντος ημερομισθίου του 
ανειδίκευτου εργάτη. 

Το ίδιο ισχύει από την 1.1.2007 και για τους επαγγελ- 
ματίες, βιοτέχνες και εμπόρους που κατοικούν μόνιμα 
σε νησιά με πληθυσμό κάτω των 3.100 κατοίκων. 

β) Επαγγελματίες, βιοτέχνες και έμποροι με έδρα 
στις ανωτέρω περιοχές που ασκούν παράλληλα και 
αγροτική δραστηριότητα υπάγονται στην υποχρεωτική 
ασφάλιση του Ο.Α.Ε.Ε., εφόσον το 50% και πλέον του 
μέσου όρου των συνολικών εισοδημάτων τους, όπως 
προκύπτουν από τα εκκαθαριστικά σημειώματα φόρου 
εισοδήματος της αρμόδιας Δ.Ο.Υ., των τριών πρώτων 
ετών από την έναρξη της παράλληλης άσκησης των 
δύο επαγγελμάτων, προέρχεται από επαγγελματική ή 
βιοτεχνική ή εμπορική δραστηριότητα και υπερβαίνει 
το 400πλάσιο του εκάστοτε ισχύοντος ημερομισθίου 
ανειδίκευτου εργάτη. 


Πρόσωπα που υπήχθησαν για πρώτη φορά στην ασφά¬ 
λιση οποιοσδήποτε ασφαλιστικού οργανισμού πριν την 
1.1.1993 και τα οποία ασκούν μισθωτή ή άλλη εργασία 
εκτός υποχρεωτικά ασφαλιστέας στον Ο.Γ.Α. και πα¬ 
ράλληλα ασκούν επαγγελματική, βιοτεχνική ή εμπορική 
δραστηριότητα στις περιοχές της περίπτωσης Ι.α), υπά¬ 
γονται στην υποχρεωτική ασφάλιση του Ο.Α.Ε.Ε.. 

γ) Οι επαγγελματίες, βιοτέχνες και έμποροι που έχουν 
την έδρα τους σε περιοχές της παραπάνω Ι.α) περίπτω¬ 
σης, εφόσον αποδεδειγμένα ασκούν δραστηριότητα πέ¬ 
ραν των περιοχών αυτών, υπάγονται στην υποχρεωτική 
ασφάλιση του Ο.Α.Ε.Ε. ανεξαρτήτως εισοδηματικού κρι¬ 
τήριου. Διαπιστωμένη, με οποιονδήποτε τρόπο, άσκηση 
επαγγέλματος σε περιοχές πέραν των παραπάνω, μετά 
την εξαίρεση του επαγγελματία από τον Ο.Α.Ε.Ε. και την 
υπαγωγή του στον Ο.Γ.Α., έχει ως συνέπεια την ανα¬ 
δρομική υπαγωγή του στην ασφάλιση του Ο.Α.Ε.Ε. από 
την πρώτη του μήνα της αποδεδειγμένης άσκησης της 
δραστηριότητας στις περιοχές αυτές, εφαρμοζομένης 
της ισχύουσας νομοθεσίας του Οργανισμού. 

Μικροπωλητές λαϊκών αγορών που με βάση την άδεια 
ασκήσεως επαγγέλματος ασκούν τη δραστηριότητά 
τους μία φορά την εβδομάδα σε περιοχές πέραν αυτών 
της περίπτωσης Ι.α), εξαιρούνται από τις διατάξεις του 
παραπάνω εδαφίου και υπάγονται στις διατάξεις της 
περίπτωσης Ι.α). 

Εξαιρούνται επίσης από τις διατάξεις του πρώτου εδα¬ 
φίου της περίπτωσης γ' και υπάγονται στις διατάξεις 
της περίπτωσης Ι.α) τα μέλη δασικών συνεταιρισμών 
που κατοικούν μόνιμα στις περιοχές της περίπτωσης 
Ι.α) και ασκούν δραστηριότητα που έχει ως αντικείμενο 
την επεξεργασία ξύλου για την παραγωγή και εμπορία 
ειδών λαϊκής τέχνης και πέραν των περιοχών αυτών. 

Τα πρόσωπα της περίπτωσης (γ) που υπήχθησαν στην 
ασφάλιση του Ο.Α.Ε.Ε. από 1.11.2009 και μέχρι τη δημο¬ 
σίευση του παρόντος, θεωρείται ότι καλώς υπήχθησαν 
και ο χρόνος ασφάλισής τους στον Ο.Α.Ε.Ε. θεωρείται 
ισχυρός. Τα πρόσωπα που δεν κατέβαλαν εισφορές για 
το εν λόγω χρονικό διάστημα, δύνανται προαιρετικά 
να το αναγνωρίσουν καταβάλλοντας τις αναλογούσες 
εισφορές με το τρέχον ασφάλιστρο και χωρίς πρόσθετα 
τέλη, εφόσον υποβάλλουν σχετική αίτηση εντός έτους 
από τη δημοσίευση του παρόντος. 

2. Οι ιδιοκτήτες ελαιοτριβείου με τη μορφή ατομικής 
επιχείρησης, καθώς και τα μέλη ομορρύθμων εταιρειών 
(Ο.Ε.) ή ετερορρύθμων εταιρειών (Ε.Ε.) με την ίδια δρα¬ 
στηριότητα υπάγονται στις διατάξεις της περίπτωσης 
Ι.α) ή Ι.β) ανάλογα, σε όλη την επικράτεια. 

3. Κατά την πρώτη τριετία από την έναρξη του επαγ¬ 
γέλματος, επαγγελματίες, βιοτέχνες και έμποροι των 
παραπάνω παραγράφων 1 και 2 ασφαλίζονται υποχρεω¬ 
τικά στον Ο.Γ.Α., υποχρεούμενοι να προσκομίσουν στον 
Ο.Α.Ε.Ε. βεβαίωση του Ο.Γ.Α. περί της ασφάλισής τους. 
Για τα τρία (3) πρώτα χρόνια η ασφάλιση στον Ο.Α.Ε.Ε. 
είναι προαιρετική. 

Επίσης, τα πρόσωπα των παραπάνω περιπτώσεων που 
μετά την πρώτη τριετία, εξαιρούνται προσωρινά από την 
ασφάλιση του Ο.Α.Ε.Ε. λόγω εισοδηματικού κριτηρίου, 
ασφαλίζονται υποχρεωτικά στον Ο.Γ.Α., υποχρεούμενα 
να προσκομίσουν στον Ο.Α.Ε.Ε. βεβαίωση του Ο.Γ.Α. περί 
της ασφάλισής τους, προκειμένου να τους χορηγηθεί 
οριστικά η εξαίρεσή τους από τον Ο.Α.Ε.Ε.. 

Ο Ο.Α.Ε.Ε., μετά την παρέλευση τριών (3) ετών από τη 
χορήγηση στον επαγγελματία, βιοτέχνη ή έμπορο των 
παραπάνω περιπτώσεων, εξαίρεσης από την ασφάλισή 
του, έχει το δικαίωμα, οποτεδήποτε, του επανελέγχου 
της άσκησης της δραστηριότητάς του και των εισο¬ 
δημάτων του. Κατά τον επανέλεγχο εξετάζεται πάντα 
ο μέσος όρος των εισοδημάτων της προηγούμενης 
τριετίας. Το δικαίωμα αυτό έχει και ο ασφαλισμένος 
στις περιπτώσεις υπαγωγής στην ασφάλιση του Ο.Α.Ε.Ε. 
λόγω εισοδηματικών κριτηρίων, μετά την παρέλευση 
τουλάχιστον τριών (3) ετών από την υπαγωγή του στην 
ασφάλιση στον Ο.Α.Ε.Ε.. 

Τα πρόσωπα που εξαιρούνται από την ασφάλιση του 
Ο.Α.Ε.Ε. είτε κατά τη διάρκεια της πρώτης τριετίας είτε 
μετά από αυτή, μπορούν να ασφαλίζονται στον Οργανι¬ 
σμό αυτόν προαιρετικά, σύμφωνα με τις καταστατικές 
διατάξεις του Ο.Α.Ε.Ε.. 

Χρόνος προαιρετικής υπαγωγής στην ασφάλιση του 
Ο.Α.Ε.Ε. μέχρι την 21.12.2006 (ημερομηνία δημοσίευσης 
του ν. 3518/2006, ΦΕΚ 272 Α'), για τον οποίο δεν έχουν 
καταβληθεί οι προβλεπόμενες εισφορές εντός του απαι- 
τούμενου εξαμήνου και έχει απωλεσθεί ο χρόνος αυτός, 
μπορεί να αναγνωρισθεί προαιρετικά με υποβολή σχε¬ 
τικής αίτησης από τους ενδιαφερομένους. 

4. Πρόσωπα που είχαν υπαχθεί στην ασφάλιση του 
Ο.Α.Ε.Ε. - Τ.Α.Ε. στις περιοχές της περίπτωσης Ι.α), πριν 
την ισχύ των διατάξεων του ν. 3050/2002, παραμένουν 
στην υποχρεωτική ασφάλιση του Ο.Α.Ε.Ε.. 

Επίσης στην υποχρεωτική ασφάλιση του Ο.Α.Ε.Ε. υπά¬ 
γονται τα μέλη των εταιρειών περιορισμένης ευθύνης 
(Ε.Π.Ε.) των οποίων ο σκοπός συνιστά επαγγελματική, 
βιοτεχνική ή εμπορική δραστηριότητα, καθώς και τα 
μέλη του Διοικητικού Συμβουλίου ανωνύμων εταιρειών 
(Α.Ε.), που είναι μέτοχοι κατά ποσοστό 3% τουλάχιστον, 
σε όλη την επικράτεια. 

Στην υποχρεωτική ασφάλιση του Ο.Α.Ε.Ε. υπάγονται 
τα μέλη των ομορρύθμων εταιρειών (Ο.Ε.) και ετερορ¬ 
ρύθμων εταιρειών (Ε.Ε.) που έχουν την έδρα τους και 
ασκούν τη δραστηριότητά τους σε περιοχές της περί¬ 
πτωσης Ι.α), των οποίων ο σκοπός συνιστά επαγγελ¬ 
ματική, βιοτεχνική ή εμπορική δραστηριότητα, εφόσον 
ο μέσος όρος των εισοδημάτων των τριών (3) πρώ¬ 
των ετών από την έναρξη δραστηριότητας, όπως τα 
εισοδήματα αυτά προκύπτουν από τα εκκαθαριστικά 
σημειώματα φόρου εισοδήματος της αρμόδιας Δ.Ο.Υ., 
υπερβαίνουν το 250πλάσιο του εκάστοτε ισχύοντος 
ημερομισθίου ανειδίκευτου εργάτη. Σε κάθε άλλη πε¬ 
ρίπτωση, υπάγονται στην υποχρεωτική ασφάλιση του 
Ο.Γ.Α. και κατατάσσονται από 1.1.2005 στην 5η ασφαλι¬ 
στική κατηγορία του άρθρου 4 του ν. 2458/1997, όπως 
κάθε φορά ισχύει. 

Μέλη ομορρύθμων εταιρειών (Ο.Ε.) και ετερορρύθμων 
εταιρειών (Ε.Ε.) που έχουν την έδρα τους και ασκούν τη 
δραστηριότητά τους σε περιοχές της περίπτωσης Ι.α) 
και παράλληλα ασκούν αγροτική δραστηριότητα, υπά¬ 
γονται στην υποχρεωτική ασφάλιση του Ο.Α.Ε.Ε., εφόσον 
το 50% και πλέον του μέσου όρου των συνολικών εισο¬ 
δημάτων τους, όπως προκύπτουν από τα εκκαθαριστικά 
σημειώματα φόρου εισοδήματος της αρμόδιας Δ.Ο.Υ., 
των τριών (3) πρώτων ετών από την έναρξη της παράλ¬ 
ληλης άσκησης των δύο επαγγελμάτων, προέρχεται από 
επαγγελματική ή βιοτεχνική ή εμπορική δραστηριότητα 


και υπερβαίνει το 250πλάσιο του εκάστοτε ισχύοντος 
ημερομισθίου ανειδίκευτου εργάτη. 

Επαγγελματίες, βιοτέχνες και έμποροι, που ασκούν 
επαγγελματική ή βιοτεχνική δραστηριότητα σε πόλεις, 
χωριά ή οικισμούς άνω των 1.000 κατοίκων στους Νο¬ 
μούς Αττικής, Βοιωτίας, Εύβοιας, Κορινθίας, Αχάΐας και 
Θεσσαλονίκης, σύμφωνα με την τελευταία απογραφή 
πριν την έναρξη επαγγέλματος, εξακολουθούν να υπά¬ 
γονται στην υποχρεωτική ασφάλιση του Ο.Α.Ε.Ε.. 

Πρόσωπα που έχουν υπαχθεί στην ασφάλιση του 
Ο.Α.Ε.Ε. με τις διατάξεις του άρθρου 137 του ν. 2071/1992 
(ΦΕΚ 123 Α'), συνεχίζουν την ασφάλισή τους στον 
Ο.Α.Ε.Ε.. 

5. Οι ιδιοκτήτες έως και δέκα (10) ενοικιαζόμενων 
δωματίων, καθώς και οι ιδιοκτήτες επιπλωμένων δι¬ 
αμερισμάτων έως και δέκα (10) δωμάτια, σε όλη την 
επικράτεια, εξαιρούνται από την υποχρεωτική ασφά¬ 
λιση του Ο.Α.Ε.Ε. και ασφαλίζονται υποχρεωτικά στον 
Ο.Γ.Α.. Εφόσον αυτοί ασφαλίζονται από άλλη εργασία ή 
απασχόληση σε οποιονδήποτε ασφαλιστικό οργανισμό 
ή το Δημόσιο ή λαμβάνουν σύνταξη από οποιονδήποτε 
ασφαλιστικό οργανισμό ή το Δημόσιο, δεν υπάγονται 
σε κανέναν από τους δύο πιο πάνω Οργανισμούς. 

Οι ιδιοκτήτες έντεκα (11) και άνω ενοικιαζόμενων δω¬ 
ματίων, καθώς και οι ιδιοκτήτες επιπλωμένων διαμε¬ 
ρισμάτων έντεκα (11) και άνω δωματίων, σε περιοχές 
της περίπτωσης Ι.α), υπάγονται από 1.1.2007 στην υπο¬ 
χρεωτική ασφάλιση του Ο.Α.Ε.Ε. εφόσον ο μέσος όρος 
των εισοδημάτων των τριών (3) πρώτων ετών από τη 
δραστηριότητα αυτή, όπως προκύπτουν από τα εκκαθα¬ 
ριστικά σημειώματα φόρου εισοδήματος της αρμόδιας 
Δ.Ο.Υ., υπερβαίνει το 400πλάσιο του εκάστοτε ισχύο- 
ντος ημερομισθίου του ανειδίκευτου εργάτη. 

6. Οι απασχολούμενοι με σύμβαση έργου σε φορείς 
του δημόσιου τομέα του άρθρου 51 του ν. 1892/1990 (ΦΕΚ 
101 Α'), όπως ισχύει, σε επιχειρήσεις των Οργανισμών 
Τοπικής Αυτοδιοίκησης (Ο.Τ.Α.), καθώς και σε ερευνη¬ 
τικούς και τεχνολογικούς φορείς του ν. 1514/1985 (ΦΕΚ 
13 Α') όπως ισχύει, για δράσεις που χρηματοδοτούνται 
ή συγχρηματοδοτούνται από την Ευρωπαϊκή Ένωση ή 
άλλους διεθνείς, δημόσιους ή ιδιωτικούς φορείς, υπά¬ 
γονται υποχρεωτικά στην ασφάλιση του Ο.Α.Ε.Ε.. 

7. α) Συνταξιούχοι ασφαλιστικών οργανισμών κύριας 
ασφάλισης αρμοδιότητας του Υπουργείου Εργασίας 
και Κοινωνικής Ασφάλισης, πλην Ο.Γ.Α., καθώς και συ¬ 
νταξιούχοι του Δημοσίου ή του Ν.Α.Τ. οι οποίοι είτε 
συνεχίζουν την ίδια επαγγελματική, βιοτεχνική ή εμπο¬ 
ρική δραστηριότητα είτε κάνουν έναρξη επαγγέλματος 
στην αρμόδια Δ.Ο.Υ., μετά τη συνταξιοδότησή τους, ως 
ελεύθεροι επαγγελματίες, βιοτέχνες και έμποροι στις 
περιοχές της περίπτωσης Ι.α), υπάγονται στην υπο¬ 
χρεωτική ασφάλιση του Ο.Α.Ε.Ε., εφαρμοζομένων των 
διατάξεων της περίπτωσης β' της παραγράφου 6 του 
άρθρου 63 του ν. 2676/1999. 

β) Συνταξιούχοι του Ο.Γ.Α. που κάνουν έναρξη επαγ¬ 
γελματικής, βιοτεχνικής ή εμπορικής δραστηριότητας 
στις περιοχές της περίπτωσης Ι.α), μετά τη συνταξιο- 
δότησή τους, υπάγονται στην υποχρεωτική ασφάλιση 
του Ο.Α.Ε.Ε., μη εφαρμοζομένων των διατάξεων της 
περίπτωσης β' της παραγράφου 6 του άρθρου 63 του 
ν. 2676/1999. 

Συνταξιούχοι του Ο.Γ.Α. που συνεχίζουν την ίδια επαγ- 

γελματική, βιοτεχνική ή εμπορική δραστηριότητα μετά 
τη συνταξιοδότησή τους, στις περιοχές της περίπτωσης 
Ια), δεν υπάγονται στην υποχρεωτική ασφάλιση του 
Ο.Α.Ε.Ε. ούτε στην υποχρεωτική ασφάλιση του Ο.Γ.Α.. 

γ) Συνταξιούχοι της παραπάνω περίπτωσης α', καθώς 
και του πρώτου εδαφίου της παραπάνω περίπτωσης 
β', που υπήχθησαν από 1.12.2008 μέχρι τη δημοσίευ¬ 
ση του παρόντος στην ασφάλιση του Ο.Α.Ε.Ε. λόγω 
άσκησης επαγγέλματος υπακτέου στην ασφάλιση του 
Οργανισμού και κατέβαλαν εισφορές για το διάστημα 
αυτό, θεωρείται ότι καλώς ασφαλίστηκαν και ο χρό¬ 
νος ασφάλισής τους στον Ο.Α.Ε.Ε. είναι ισχυρός. Στις 
περιπτώσεις των συνταξιούχων που ενώ υπήχθησαν 
στην ασφάλιση του Ο.Α.Ε.Ε. από 1.12.2008 και μέχρι τη 
δημοσίευση του παρόντος δεν κατέβαλαν εισφορές για 
το εν λόγω χρονικό διάστημα, δύνανται προαιρετικά 
να το αναγνωρίσουν καταβάλλοντας τις αναλογούσες 
εισφορές με το τρέχον ασφάλιστρο και χωρίς πρόσθετα 
τέλη, εφόσον υποβάλλουν σχετική αίτηση εντός έτους 
από τη δημοσίευση του παρόντος. 

8. Οι απασχολούμενοι στην αγροτική οικονομία ασφα¬ 
λισμένοι στον Ο.Γ.Α., που έχουν ενταχθεί στα επενδυ¬ 
τικά προγράμματα για την αγροτική ανάπτυξη (όπως 
αγροτουρισμός, αγροβιοτεχνία) στο πλαίσιο των Κα¬ 
νονισμών της Ε.Ε. και χρηματοδοτούνται για το σκοπό 
αυτόν, εξαιρούνται από την ασφάλιση του Ο.Α.Ε.Ε. για 
όσο χρόνο διαρκεί η υποχρεωτική παραμονή τους στο 
πρόγραμμα και συνεχίζουν να ασφαλίζονται υποχρεω¬ 
τικά στον Ο.Γ.Α., κατατασσόμενοι τουλάχιστον στην 5η 
ασφαλιστική κατηγορία του άρθρου 4 του ν. 2458/1997 
(ΦΕΚ 15 Α'), όπως ισχύει. 

Μετά τη λήξη της ως άνω υποχρεωτικής παραμονής, η 
ασφαλιστική τους περίπτωση επανεξετάζεται σύμφωνα 
με τις κείμενες διατάξεις. 

9. Στην υποχρεωτική ασφάλιση του Ο.Α.Ε.Ε. υπάγονται 
τα φυσικά πρόσωπα ή τα μέλη εταιρειών οποιοσδή¬ 
ποτε μορφής, καθώς και τα μέλη του Δ.Σ. της Α.Ε. με 
ποσοστό τουλάχιστον 3%, που εγκαθιστούν φωτοβολ- 
ταΐκό σύστημα ισχύος πάνω από 20Κνν είτε σε κτιριακή 
εγκατάσταση που χρησιμοποιείται για κατοικία ή στέγη 
επιχείρησης είτε σε αγροτεμάχια ή οικόπεδα, σε όλη 
την επικράτεια. 

Εξαιρούνται από την υποχρεωτική ασφάλιση του 
Ο.Α.Ε.Ε. και ασφαλίζονται στην 7η ασφαλιστική κατη¬ 
γορία του Ο.Γ.Α. οι κατά κύριο επάγγελμα, τουλάχιστον 
για μία πενταετία, αγρότες, όπως ορίζονται από το 
Μητρώο Αγροτών, που εγκαθιστούν φωτοβολταϊκό σύ¬ 
στημα ισχύος μέχρι 100 Κνν. 

10. Οι διατάξεις που ρυθμίζουν διαφορετικά τα παρα¬ 
πάνω θέματα καταργούνται. 

11. Οι συνταξιούχοι του Ο.Α.Ε.Ε. Νομού Πιερίας, καθώς 
και τα προστατευόμενα μέλη αυτών υπάγονται από την 
πρώτη του επόμενου μήνα της δημοσίευσης του νόμου 
αυτού στην ασφάλιση του Κλάδου Παροχών Ασθένειας 
του ΙΚΑ-ΕΤΑΜ. Η προβλεπόμενη εισφορά για την ασφά¬ 
λιση των συνταξιούχων αποδίδεται στο ΙΚΑ-ΕΤΑΜ. Από 
την ίδια ως άνω ημερομηνία καταργούνται οι διατάξεις 
της παραγράφου 4 του δέκατου τέταρτου άρθρου του 
ν. 3607/2007 (ΦΕΚ 245 Α').» 

Αρθρο 26 

Η προβλεπόμενη από τις διατάξεις της παρ.2 του 
άρθρου 19 του π.δ. 235/2000 (ΦΕΚ 199 Α') προθεσμία 


προσαρμογής των ιδιωτικών κλινικών, όπως αυτή έχει 
παραταθεί με τις διατάξεις της παρ. 4 του άρθρου 15 
του ν. 2920/2001 (ΦΕΚ 131 Α'), της παρ. 2 του άρθρου 14 
του ν. 2955/2001 (ΦΕΚ 256 Α'), της παρ. 7 του άρθρου 
19 του ν. 3106/2003 (ΦΕΚ 30 Α'), της παρ. 1 του άρθρου 
33 του ν. 3204/2003 (ΦΕΚ 296 Α'), του άρθρου 39 του 
ν. 3252/2004 (ΦΕΚ 132 Α'), του άρθρου 32 του ν. 3305/ 
2005 (ΦΕΚ 17 Α'), του άρθρου 28 του ν. 3402/2005 (ΦΕΚ 
258 Α'), της παρ. 4 του άρθρου 8 του ν. 3527/2007 (ΦΕΚ 
25 Α'), της παρ. β' του άρθρου 5 του ν. 3627/2007 (ΦΕΚ 
292 Α') παρατείνεται μέχρι την 31.12.2010. 

Αρθρο 27 

1. Οι προβλεπόμενες από το άρθρο 15 του ν. 3730/ 2008 
(ΦΕΚ 262 Α') προθεσμίες προσαρμογής των φαρμακείων 
και της χρέωσης φαρμάκων των ιδιωτικών κλινικών, 
προς τις ισχύουσες διατάξεις, παρατείνονται για χρο¬ 
νικό διάστημα τριών (3) μηνών από τη δημοσίευση του 
παρόντος. Σε περίπτωση που παρέλθει η παραπάνω 
ημερομηνία και δεν έχει συντελεσθεί η συμμόρφωση 
των ιδιωτικών κλινικών, τότε δεν επιτρέπεται στους 
φορείς κοινωνικής ασφάλισης να συνάπτουν συμβά¬ 
σεις νοσηλείας των ασφαλισμένων τους με τις κλινικές 
αυτές. 

2. Η παράγραφος 5 του άρθρου 13 του ν.δ. 96/1973 
(ΦΕΚ 172 Α'), όπως έχει αντικατασταθεί από το άρθρο 
10 του ν. 3457/2006 (ΦΕΚ 93 Α') και τροποποιηθεί από 
τα άρθρα 13 και 15 εδάφιο τρίτο του ν. 3730/2008 τρο¬ 
ποποιείται ως εξής: 

«Τα φαρμακευτικά προϊόντα που διατίθενται στους 
νοσηλευόμενους στα δημόσια νοσοκομεία, στα ιδρύ¬ 
ματα που εποπτεύονται από τα Υπουργεία Υγείας και 
Κοινωνικής Αλληλεγγύης και Εργασίας και Κοινωνικής 
Ασφάλισης και στις ιδιωτικές κλινικές εντός των οποίων 
λειτουργεί φαρμακείο, χρεώνονται στην επίσημη χον¬ 
δρική τιμή προσαυξημένη κατά τρία τοις εκατό (3%), 
πλέον των νομίμων επιβαρύνσεων. Η χρέωση γίνεται 
ανά ασθενή και φαρμακευτικό σκεύασμα, με βάση την 
ημερήσια δόση που αναγράφεται στο συνταγολόγιο. 
Με απόφαση του Υπουργού Υγείας και Κοινωνικής Αλ¬ 
ληλεγγύης καθορίζονται οι λεπτομέρειες εφαρμογής. Η 
προμήθεια των εν λόγω φαρμακευτικών προϊόντων από 
τις ιδιωτικές κλινικές γίνεται στη νοσοκομειακή τιμή.» 

3. Για τη λειτουργία των φαρμακείων εντός των ιδιω¬ 
τικών κλινικών είναι υποχρεωτική η πρόσληψη φαρμα¬ 
κοποιού και ο ορισμός αυτού ως υπευθύνου. 

4. Η παρ. 1 του άρθρου 17 του π.δ. 235/2000 (ΦΕΚ 199 
Α'), όπως έχει αντικατασταθεί και ισχύει με το άρθρο 8 
του π.δ. 198/2007 (ΦΕΚ 225 Α'), τροποποιείται ως εξής: 

«Οι ιδιωτικές κλινικές του παρόντος, ανεξαρτήτως 
ειδικότητας, νομικού πλαισίου ίδρυσης και λειτουργίας 
και ανεξαρτήτως αν περιλαμβάνεται στην άδειά τους 
η υποχρέωση λειτουργίας φαρμακείου, εφόσον έχουν 
δυναμικότητα άνω των εξήντα (60) κλινών, πρέπει να 
διαθέτουν υποχρεωτικά φαρμακείο, σύμφωνα με τις 
προδιαγραφές του π.δ. 517/1991(ΦΕΚ 64 Α') με ελάχι¬ 
στο εμβαδόν δεκαοκτώ τετραγωνικών μέτρων (18 τ.μ.). 
Κλινικές δυναμικότητας μέχρι εξήντα (60) κλίνες, που 
δεν διαθέτουν φαρμακείο πρέπει να διαθέτουν χώρο 
αποθήκευσης φαρμάκων τουλάχιστον έξι τετραγωνικά 
μέτρα (6 τ.μ.).» 

5. Από τη δημοσίευση του παρόντος καταργείται το 

άρθρο 11 του ν. 3457/2006 και το άρθρο 13 του ν. 3730/ 
2008 (ΦΕΚ 262 Α'). 

6. Με προεδρικό διάταγμα, που εκδίδεται με πρότα¬ 
ση του Υπουργού Υγείας και Κοινωνικής Αλληλεγγύ¬ 
ης ορίζονται ειδικές ρυθμίσεις για τις προϋποθέσεις, 
τους όρους και τις προδιαγραφές αδειοδότησης και 
λειτουργίας των ιδιωτικών κλινικών, που διέπονται από 
τις διατάξεις των προεδρικών διαταγμάτων 247/1991, 
517/1991 και 235/2000. 

7. Ο εφοδιασμός των φαρμακείων των ιδιωτικών κλινι¬ 
κών με φαρμακευτικά προϊόντα, καθώς και η διακίνησή 
τους αφορά αποκλειστικά την κάλυψη των νοσηλευόμε¬ 
νων ασθενών σε αυτές. Απαγορεύεται κάθε μεταπώληση 
φαρμακευτικών προϊόντων από τις ιδιωτικές κλινικές σε 
τρίτους. Παράβαση των ανωτέρω αποτελεί λόγο ανά¬ 
κλησης της άδειας των ιδιωτικών κλινικών για διάστημα 
από έξι (6) έως δώδεκα (12) μήνες. Η ανάκληση της 
άδειας λειτουργίας γίνεται με απόφαση του Υπουργού 
Υγείας και Κοινωνικής Αλληλεγγύης. 

Άρθρο 28 

Η διάταξη του άρθρου 13 του ν. 2071/1992 (ΦΕΚ 123 
Α'), όπως αντικαταστάθηκε με το άρθρο 4 του ν. 2256/ 
1994 (ΦΕΚ 196 Α') και συμπληρώθηκε με την παρ.1 του 
άρθρου 33 του ν. 3329/2005 (ΦΕΚ 81 Α'), αντικαθίσταται 
ως ακολούθως: 

«Άρθρο 13 

Ιδιωτικοί φορείς παροχής υπηρεσιών πρωτοβάθμιας 
φροντίδας υγείας (Π.Φ.Υ.) 

1. Η ιατρική και οδοντιατρική πρωτοβάθμια φροντίδα 
υγείας του ιδιωτικού τομέα παρέχεται από τους εξής 
φορείς: 

α. Ιδιωτικά ιατρεία και οδοντιατρεία. 

β. Ιδιωτικά πολυιατρεία και πολυοδοντιατρεία. 

γ. Ιδιωτικά διαγνωστικά εργαστήρια. 

δ. Ιδιωτικά εργαστήρια φυσικής ιατρικής και αποκα¬ 
τάστασης. 

2. Η άδεια ίδρυσης και λειτουργίας των παραπάνω 
φορέων παροχής ιατρικών και οδοντιατρικών υπηρεσιών 
πρωτοβάθμιας φροντίδας υγείας χορηγείται σε: 

α. Φυσικά πρόσωπα ιατρούς ή οδοντιάτρους. 

β. Νομικά πρόσωπα οποιοσδήποτε μορφής με την 
προϋπόθεση ότι αποκλειστικός σκοπός τους είναι η 
παροχή υπηρεσιών Π.Φ.Υ.. 

γ. Αστικούς συνεταιρισμούς ελευθέρων επαγγελματι- 
ών ιατρών εργαστηριακής διάγνωσης, βιοπαθολογίας, 
κυτταρολογίας και παθολογικής ανατομίας για την κά¬ 
λυψη των αναγκών των μελών τους. 

Για τη χορήγηση της παραπάνω άδειας ίδρυσης και 
λειτουργίας απαιτείται η υποβολή αιτήσεως του φυσι¬ 
κού προσώπου ή του νόμιμου εκπροσώπου της ιατρικής 
ή οδοντιατρικής εταιρείας ή του αστικού συνεταιρισμού, 
η οποία συνοδεύεται από τα απαραίτητα δικαιολογητικά 
και παράβολο ύψους διακοσίων (200) ευρώ, το ύψος 
του οποίου μπορεί να αναπροσαρμόζεται με κ.υ.α. του 
Υπουργού Υγείας και Κοινωνικής Αλληλεγγύης και του 
Υπουργού Οικονομικών. 

3. Τα νομικά πρόσωπα της προηγούμενης παραγρά¬ 
φου έχουν: 

α. Τη μορφή ανώνυμης εταιρείας, της οποίας η πλει- 
οψηφία του μετοχικού κεφαλαίου (51% τουλάχιστον) 


ανήκει σε ειδικευμένους ιατρούς ή οδοντιάτρους. 

β. Τη μορφή εταιρείας περιορισμένης ευθύνης, της 
οποίας η πλειοψηφία των εταιρικών μεριδίων της (51% 
τουλάχιστον) ανήκει σε ειδικευμένους ιατρούς ή οδο¬ 
ντιάτρους. 

γ. Τη μορφή προσωπικής εταιρείας του Εμπορικού 
Κώδικα, της οποίας η πλειοψηφία των εταίρων είναι 
ειδικευμένοι ιατροί ή οδοντίατροι, καθώς και η πλειοψη¬ 
φία του εταιρικού κεφαλαίου (51% τουλάχιστον) ανήκει 
σε ειδικευμένους ιατρούς ή οδοντιάτρους. 

δ. Οποιαδήποτε ετέρα νομική μορφή, πλην των ως 
άνω, όπου η πλειοψηφία των μετεχόντων και του κεφα¬ 
λαίου τους (51% τουλάχιστον) ανήκει σε ειδικευμένους 
ιατρούς ή οδοντιάτρους. 

4. Οι δικαιούχοι της παραγράφου 2 του παρόντος άρ¬ 
θρου δεν επιτρέπεται να κατέχουν πέραν της μίας άδει¬ 
ας ίδρυσης και λειτουργίας φορέα παροχής υπηρεσιών 
Π.Φ.Υ. και δεν επιτρέπεται να συστήσουν παραρτήματα 
για την παροχή υπηρεσιών Π.Φ.Υ. ούτε να λειτουργούν 
σε μη συνεχόμενα κτίρια. 

5. Όπου στο θεσμικό πλαίσιο για τους φορείς Π.Φ.Υ. 
της παραγράφου 1 προβλέπονται επιστημονικά υπεύθυ¬ 
νοι και επιστημονικοί διευθυντές των εν λόγω φορέων, 
οι έχοντες τις ως άνω ιδιότητες πρέπει να ανήκουν στον 
ιατρικό ή οδοντιατρικό σύλλογο της περιφέρειας που 
είναι εγκατεστημένος ο φορέας Π.Φ.Υ. και απαγορεύεται 
να οριστούν επιστημονικά υπεύθυνοι ή επιστημονικοί 
διευθυντές ή να παρέχουν υπηρεσίες οποιοσδήποτε 
μορφής σε περισσότερους από δύο φορείς Π.Φ.Υ.. 

6. Υπηρεσίες Πρωτοβάθμιας Φροντίδας Υγείας πα¬ 
ρέχονται και από άλλους φορείς, όπως τα ιδιωτικά 
εργαστήρια φυσικοθεραπείας, καθώς και από λοιπούς 
επιστήμονες και επαγγελματίες του χώρου της υγείας, 
όπως εργοθεραπευτές, λογοθεραπευτές, ψυχολόγους 
κ.ά., για τη λειτουργία των οποίων εφαρμόζονται οι 
εκάστοτε ισχύουσες για κάθε κατηγορία διατάξεις. 

7. Με προεδρικό διάταγμα μπορεί να ρυθμιστούν 
οι ειδικότερες προϋποθέσεις, όροι και προδιαγραφές 
αδειοδότησης και λειτουργίας των φορέων Π.Φ.Υ. του 
παρόντος άρθρου. Με το ίδιο ή άλλο προεδρικό διά¬ 
ταγμα μπορεί να ορισθούν κριτήρια και περιορισμοί, 
που άπτονται της προστασίας της δημόσιας υγείας 
και του δημοσίου συμφέροντος, καθώς και να ρυθμι¬ 
στούν ζητήματα που σχετίζονται με τη νομική μορφή, 
τον τρόπο λειτουργίας, διοίκησης και διαχείρισης των 
φορέων Π.Φ.Υ. ακόμα και κατά τροποποίηση των υφιστά¬ 
μενων διατάξεων εν γένει για τα νομικά πρόσωπα του 
Εμπορικού και του Αστικού Δικαίου και να καθοριστούν 
μεταβατικές ρυθμίσεις για τους κατά τη δημοσίευση του 
παρόντος νόμου υφιστάμενους φορείς Π.Φ.Υ., καθώς και 
ο χρόνος και τα ειδικότερα ζητήματα που αναφέρονται 
στην προσαρμογή τους στις νέες ρυθμίσεις. 

8. Μέχρι την έκδοση του ανωτέρω προεδρικού δια¬ 
τάγματος για τους φορείς της παραγράφου 1 ισχύουν 
οι διατάξεις του π.δ. 84/2001 (ΦΕΚ 70 Α') κατά το μέρος 
που δεν έρχονται σε αντίθεση με τις διατάξεις του 
παρόντος. 

9. Οι ήδη λειτουργούντες φορείς Π.Φ.Υ. της παραγρά¬ 
φου 1 οφείλουν να προσαρμοστούν στις διατάξεις του 
παρόντος σε αποκλειστική προθεσμία δεκαοκτώ (18) 
μηνών από της δημοσιεύσεώς του.» 

Άρθρο 29 

Η προθεσμία προσαρμογής των ιδιωτικών φορέων 
παροχής υπηρεσιών Πρωτοβάθμιας Φροντίδας Υγείας 
προς τις διατάξεις του π.δ. 84/2001 (ΦΕΚ 70 Α') που 
λειτουργούσαν πριν από την έναρξη εφαρμογής του 
διατάγματος αυτού και η οποία είχε παραταθεί με το 
ν. 3627/2007 (ΦΕΚ 292 Α') έως 31.12.2008, παρατείνεται 
αναδρομικά από 1.1.2009 και για διάστημα δεκαοκτώ (18) 
μηνών από της δημοσιεύσεως του παρόντος. 

Άρθρο 30 

Όλες οι ιδιωτικές Μονάδες Χρόνιας Αιμοκάθαρσης 
που λειτουργούν βάσει των διατάξεων του π.δ. 225/2000 
(ΦΕΚ 194 Α') υποχρεούνται να καταβάλουν στο Δημόσιο 
το πέντε τοις εκατό (5%) των νοσηλίων που εισπράτ¬ 
τουν. Οι λεπτομέρειες εφαρμογής καθορίζονται με κ.υ.α. 
του Υπουργού Οικονομικών και του Υπουργού Υγείας 
και Κοινωνικής Αλληλεγγύης. 

Άρθρο 31 

Η παράγραφος 4 του άρθρου 3 του ν. 1876/1990 (ΦΕΚ 
27 Α') τροποποιείται ως ακολούθως: 

«4. Οι κλαδικές συμβάσεις συνάπτονται από πρωτο¬ 
βάθμιες ή δευτεροβάθμιες συνδικαλιστικές οργανώ¬ 
σεις που καλύπτουν εργαζομένους ανεξάρτητα από το 
επάγγελμα ή την ειδικότητά τους, ομοειδών ή συναφών 
επιχειρήσεων του ίδιου κλάδου και από εργοδοτικές 
οργανώσεις. 

Ειδικά για τους εργαζομένους στον κλάδο των Τρα- 
πεζών οι κλαδικές συμβάσεις δύνανται να συνάπτονται 
και από μεμονωμένους εργοδότες, οι οποίοι εκπρο¬ 
σωπούνται με κοινό εξουσιοδοτημένο εκπρόσωπο ή 
εκπροσώπους, εφόσον οι καλούμενοι ή καλούντες για 
διαπραγματεύσεις εργοδότες είτε καλύπτουν τουλά¬ 
χιστον το εβδομήντα τοις εκατό (70%) των εργαζο¬ 
μένων στον κλάδο είτε είναι οι τουλάχιστον πέντε (5) 
μεγαλύτεροι εργοδότες, με κριτήριο τους εργαζομένους 
που απασχολούν. Οι λοιποί εργοδότες δικαιούνται να 
μετέχουν στις διαπραγματεύσεις και να υπογράφουν 
τη συλλογική σύμβαση. 

Σε περίπτωση μη ορισμού κοινού εκπροσώπου ή εκ¬ 
προσώπων από τους εργοδότες ή άρνησης προσέλευ¬ 
σης στις διαπραγματεύσεις ή αποτυχίας των διαπραγ¬ 
ματεύσεων εφαρμόζονται οι διατάξεις των άρθρων 14, 
15 και 16 του ν. 1876/1990.» 

Άρθρο 32 

Θέματα ελέγχου ιατροφαρμακευτικής περίθαλψης 

1. Α) Η παρ. 3 του άρθρου 2 του π.δ. 121/2008 (ΦΕΚ 183 
Α') τροποποιείται ως εξής: 

«3. Η μη τήρηση των υποχρεώσεων που αναφέρονται 
στο παρόν άρθρο, ανεξάρτητα τυχόν ποινικών ευθυνών, 
αποτελεί: 

Για τους ιατρούς του ΕΣΥ, καθώς και για τους ιατρούς 
μονίμους ή επί συμβάσει των ασφαλιστικών οργανισμών, 
πειθαρχικό παράπτωμα, για το οποίο επιβάλλονται κυ¬ 
ρώσεις σύμφωνα με την ισχύουσα νομοθεσία για κάθε 
κατηγορία. 

Για τους ιατρούς τους συμβεβλημένους με τους 
ασφαλιστικούς οργανισμούς αρμοδιότητας Γ.Γ.Κ.Α. 
άμεσο λόγο οριστικής διακοπής της σύμβασης τόσο 
για το συγκεκριμένο ασφαλιστικό οργανισμό όσο και 


οποιονδήποτε άλλον ασφαλιστικό φορέα έχει συνάψει 
σύμβαση. 

Γ ια τους μη συμβεβλημένους ιατρούς, λόγο αποκλει¬ 
σμού κάθε συνεργασίας με τους ασφαλιστικούς οργα¬ 
νισμούς. 

Η απόφαση για διακοπή της σύμβασης ή για απο¬ 
κλεισμό κάθε μελλοντικής συνεργασίας εκδίδεται από 
τον Γ ενικό Επιθεωρητή της ΥΠ.Ε.Δ.Υ.Φ.Κ.Α. και είναι δε¬ 
σμευτική για τις Διοικήσεις των Ασφαλιστικών Φορέων 
είτε η διαπίστωση μη τήρησης των υποχρεώσεων των 
ιατρών που αναφέρονται στο παρόν άρθρο έχει γίνει 
από έλεγχο κατόπιν εντολής του Γενικού Επιθεωρητή 
της ΥΠ.Ε.Δ.Υ.Φ.Κ.Α. είτε από τον ίδιο τον Ασφαλιστι¬ 
κό Φορέα. Στη δεύτερη περίπτωση, ο Ασφαλιστικός 
Φορέας οφείλει να ενημερώσει εντός δεκαπέντε (15) 
ημερών τον Γ ενικό Επιθεωρητή της ΥΠ.Ε.Δ.Υ.Φ.Κ.Α. για 
τις περαιτέρω ενέργειες του τελευταίου. 

Σε κάθε περίπτωση οι παραβάσεις των ιατρών γνω¬ 
στοποιούνται και στον οικείο Ιατρικό Σύλλογο, προκει- 
μένου να διερευνήσει την υπόθεση και να επιβάλλει τις 
προβλεπόμενες πειθαρχικές κυρώσεις.» 

Β) Η παράγραφος 4 του άρθρου 2 του π.δ. 121/2008 
(ΦΕΚ 183 Α') τροποποιείται ως εξής: 

«4. Σε περίπτωση παραβάσεως των προβλεπόμενων 
υπό του παρόντος άρθρου υποχρεώσεων των ιατρών, 
πλην των αναφερόμενων στην ανωτέρω παράγραφο 
πειθαρχικών, διοικητικών και ποινικών κυρώσεων, επι¬ 
βάλλονται επιπλέον στους ιατρούς που συνδέονται με 
οποιαδήποτε σχέση με τους Ασφαλιστικούς Οργανι¬ 
σμούς και τον ΟΠΑΔ, με αποφάσεις των αρμόδιων ορ¬ 
γάνων τους, οι κάτωθι κυρώσεις: 

α. Καταλογισμός της ζημίας που προκαλείται από 
τη συνταγογράφηση προσαυξημένη κατά πενήντα τοις 
εκατό (50%). 

β. Πρόστιμο κυμαινόμενο από 3.000 € έως 15.000 € ανα- 
λόγως με τη συχνότητα και βαρύτητα της παράβασης. 

Σε περίπτωση μη έγκαιρης καταβολής των προστί¬ 
μων, τα ποσά αυτά εισπράττονται κατά τις διατάξεις 
του ΚΕΔΕ. 

Γ ια την επιβολή των ανωτέρω κυρώσεων εφαρμόζο¬ 
νται ανάλογα τα αναφερόμενα στην παράγραφο 18 του 
άρθρου 4 του παρόντος διατάγματος.» 

Γ) Η παράγραφος 15 του άρθρου 4 του π.δ. 121/2008 
(ΦΕΚ 183 Α') τροποποιείται ως εξής: 

«15. Η παράβαση από το συμβεβλημένο φαρμακοποιό 
των υποχρεώσεών του, όπως καθορίζονται από το πα¬ 
ρόν, συνεπάγεται, εκτός των ενδεχόμενων ποινικών κυ¬ 
ρώσεων ή των διοικητικών που προβλέπονται από την 
κείμενη νομοθεσία, όπως αυτή ισχύει κάθε φορά, και 
την επιβολή των εξής κυρώσεων, για κάθε παράβαση, 
ανάλογα με τη συχνότητα και τη σοβαρότητα αυτής: 

α. Πρόστιμο κυμαινόμενο από δέκα τοις εκατό (10%) 
έως πενήντα τοις εκατό (50%) επί της αξίας των συ¬ 
νταγών του ΟΠΑΔ ή του Ασφαλιστικού Οργανισμού 
που εκτελέστηκαν από το φαρμακείο τον προηγούμενο 
μήνα, από αυτόν τον οποίο έγινε η παράβαση. 

Ειδικά για την περίπτωση εύρεσης στο φαρμακείο 
ταινιών γνησιότητας που είναι αποκολλημένες από τις 
μονάδες ιδιοσκευάσματος, το πρόστιμο καθορίζεται 
μέχρι το πενταπλάσιο (δπλάσιο) της αξίας των ιδιο¬ 
σκευασμάτων που αντιστοιχούν οι ταινίες. 

β. Προσωρινό αποκλεισμό του φαρμακείου από την 
εκτέλεση των συνταγών του ΟΠΑΔ ή του Ασφαλιστι- 

κού Οργανισμού για διάστημα από τέσσερις (4) μέχρι 
δώδεκα (12) μήνες. 

γ. Οριστική καταγγελία της σύμβασης μονομερώς από 
την πλευρά του ΟΠΑΔ ή του Ασφαλιστικού Οργανισμού, 
τόσο για το συγκεκριμένο ασφαλιστικό οργανισμό όσο 
και οποιονδήποτε άλλον ασφαλιστικό φορέα έχει συ¬ 
νάψει σύμβαση. 

Η απόφαση για διακοπή της σύμβασης ή για απο¬ 
κλεισμό κάθε μελλοντικής συνεργασίας εκδίδεται από 
τον Γ ενικό Επιθεωρητή της ΥΠ.Ε.Δ.Υ.Φ.Κ.Α. και είναι δε¬ 
σμευτική για τις Διοικήσεις των Ασφαλιστικών Φορέων 
είτε η διαπίστωση μη τήρησης των υποχρεώσεων των 
φαρμακοποιών που αναφέρονται στο παρόν άρθρο έχει 
γίνει από έλεγχο κατόπιν εντολής του Γ ενικού Επιθεω¬ 
ρητή της ΥΠ.Ε.Δ.Υ.Φ.Κ.Α. είτε από τον ίδιο τον Ασφαλι¬ 
στικό Φορέα. Στη δεύτερη περίπτωση, ο Ασφαλιστικός 
Φορέας οφείλει να ενημερώσει εντός δεκαπέντε (15) 
ημερών τον Γ ενικό Επιθεωρητή της ΥΠ.Ε.Δ.Υ.Φ.Κ.Α. για 
τις περαιτέρω ενέργειες του τελευταίου. 

Ειδικά για τις κατωτέρω αναφερόμενες παραβάσεις, 
πλην των αναφερομένων στις περιπτώσεις α'- γ' της 
παραγράφου 15 του παρόντος άρθρου επιβάλλεται επι¬ 
πλέον πρόστιμο από 3.000 € έως 15.000€. 

ί. Μη παράδοση από τον φαρμακοποιό ή τον αντικα¬ 
ταστάτη του στο φαρμακείο, των φαρμάκων που ανα¬ 
γράφονται στη συνταγή και χρέωσή τους στον ΟΠΑΔ 
ή στον Ασφαλιστικό Οργανισμό. 

μ. Παράδοση άλλων φαρμάκων ή ειδών από εκείνα που 
αναγράφει η συνταγή. 

μι. Εύρεση στο χώρο του φαρμακείου ή χρησιμοποίη¬ 
ση ταινιών γνησιότητας πλαστών ή επαναχρησιμοποι- 
ημένων ή παραποιημένων ή με σβησμένες ενδείξεις ή 
ταινίες από τις οποίες έχει διαγράφει με οποιονδήποτε 
τρόπο η ένδειξη «κρατικό είδος». 

ιν. Ανεύρεση και παράνομη χρήση συνταγολογίων ή 
βιβλιαρίων υγείας ασφαλισμένων. 

ν. Άρνηση ή παρεμπόδιση με οποιονδήποτε τρόπο 
του ελέγχου που πραγματοποιείται σύμφωνα με τα επί 
μέρους οριζόμενα στο παρόν διάταγμα.» 

Δ) Κανένας ασφαλιστικός οργανισμός δεν εξοφλεί 
δαπάνες από εντολές παρακλινικών εξετάσεων και 
συνταγών φαρμάκων ιατρών και φαρμακοποιών από 
την ημερομηνία διακοπής της σύμβασής τους με τους 
Οργανισμούς αυτούς και εφεξής. 

Ε) Με απόφαση του Γενικού Επιθεωρητή της 
ΥΠ.Ε.Δ.Υ.Φ.Κ.Α. επιβάλλεται σε διαγνωστικά εργαστήρια 
και ιδιωτικές κλινικές που έχουν σύμβαση με τον ΟΠΑΔ 
ή τους Ασφαλιστικούς Φορείς ποινή διακοπής σύμβασης 
ή αποκλεισμού κάθε μελλοντικής συνεργασίας με τους 
φορείς αυτούς, εφόσον από σχετικό έλεγχο, κατόπιν 
εντολής του Γ ενικού Επιθεωρητή της ΥΠ.Ε.Δ.Υ.Φ.Κ.Α., ή 
του οικείου ασφαλιστικού φορέα, διαπιστωθούν πράξεις 
από μέρους των διαγνωστικών εργαστηρίων και των 
ιδιωτικών κλινικών που ζημιώνουν τους φορείς κοινω¬ 
νικής ασφάλισης. 

2. Συνταγές φαρμάκων ασφαλισμένων ασφαλιστικών 
οργανισμών, η αξία των οποίων ξεπερνά τα 150 €, δεν 
εκτελούνται από τον φαρμακοποιό, εφόσον δεν είναι 
θεωρημένες από το αρμόδιο όργανο του φορέα. Συντα¬ 
γές που δεν έχουν θεώρηση, σύμφωνα με τα ανωτέρω, 
στερούν το δικαίωμα είσπραξης της αξίας τους από 
τον ασφαλιστικό οργανισμό. Θεώρηση απαιτείται και 


για υψηλού κόστους εξετάσεις (αξονικές και μαγνητι- 
κές τομογραφίες, οστικής πυκνότητας κ.λπ.), οι οποίες 
καθορίζονται με απόφαση του Υπουργού Εργασίας και 
Κοινωνικής Ασφάλισης. 

3. Ταινίες γνησιότητας αποκολλημένες από τις μονά¬ 
δες ιδιοσκευασμάτων και μη επικολλημένες στις συντα¬ 
γές ή μονάδες ιδιοσκευασμάτων, χωρίς ταινίες γνησι¬ 
ότητας, που βρίσκονται κατά τη διάρκεια του ελέγχου 
σε χώρους του φαρμακείου ή σε άλλους χώρους, κα¬ 
τάσχονται από τα ελεγκτικά όργανα της ΥΠ.Ε.Δ.Υ.Φ.Κ.Α. 
και παραδίδονται στον ΕΟΦ. Η κατάσχεση ενεργείται 
με τη σύνταξη πρωτοκόλλου καταγραφής όλων των χα¬ 
ρακτηριστικών στοιχείων των κατασχεθέντων, το οποίο 
υπογράφεται από τους διενεργήσαντες τον έλεγχο και 
τον ελεγχόμενο, ο οποίος μπορεί να διατυπώσει και τις 
παρατηρήσεις του. Με απόφαση των Υπουργών Εργα¬ 
σίας και Κοινωνικής Ασφάλισης και Υγείας και Κοινω¬ 
νικής Αλληλεγγύης, μετά από γνώμη του Δ.Σ του ΕΟΦ, 
ενεργείται η καταστροφή των ιδιοσκευασμάτων και των 
ταινιών γνησιότητας ή η διάθεση των ιδιοσκευασμάτων 
σε νοσηλευτικά ή άλλα ιδρύματα. 

4. Οι ασφαλιστικοί οργανισμοί, αρμοδιότητας Γ.Γ.Κ.Α., 
δύνανται με αποφάσεις του Διοικητικού τους Συμβουλίου 
να καθορίζουν ανώτατες τιμές για υλικά επεμβάσεων, 
οστικά και ενδοαυλικά μοσχεύματα, θεραπευτικά μέσα 
και προθέσεις, αναλώσιμα υλικά, υγειονομικά υλικά, κα¬ 
θώς και σκευάσματα ειδικής διατροφής. Επίσης, με ίδι¬ 
ες αποφάσεις μπορούν να αναπροσαρμόζονται οι ήδη 
καθορισθείσες ανώτατες τιμές από τους κανονισμούς 
παροχών των Κλάδων και Τομέων Υγείας των φορέων. 

5. Οι διατάξεις της παραγράφου 1 του άρθρου 18 του 
ν. 3260/2004 (ΦΕΚ 151 Α') έχουν ανάλογη εφαρμογή 
για τον Γενικό Επιθεωρητή, για τους ελεγκτές της 
ΥΠ.Ε.Δ.Υ.Φ.Κ.Α. και για τους συμμετέχοντες στα μικτά 
κλιμάκια υπαλλήλους των ασφαλιστικών οργανισμών. 

6. Συνταγές φαρμάκων στις οποίες δεν έχουν συμπλη¬ 
ρωθεί όλα τα πεδία του συνταγολογίου συμπεριλαμβα¬ 
νομένου και του Αριθμού Μητρώου Κοινωνικής Ασφά¬ 
λισης (ΑΜΚΑ) του αρμόδιου ιατρού που συνυπογράφει 
δεν εκτελούνται από τον φαρμακοποιό. 

Άρθρο 33 

Μεταβατικές διατάξεις 

Οι διατάξεις του άρθρου 3 κατά το μέρος που επιφέ¬ 
ρουν τροποποιήσεις εφαρμόζονται σε συμβάσεις παρα¬ 
χώρησης ή ανανεώσεις συμβάσεων παραχώρησης, που 
συνάπτονται μετά τη θέση σε ισχύ του νόμου αυτού. 

Άρθρο 34 

Καταργούμενες διατάξεις 

1. Η παράγραφος 2 του άρθρου 69 του ν. 3518/2006 

και οι κατ’ εφαρμογήν αυτής εκδοθείσες υπ’ αριθμ. 
77965/ Δ1.9372/12.11.2008 (ΦΕΚ 2368 Β'), 2304/ 

Δ1.2036/23.3.2009,14216/Δ1.2552/10.4.2009 (163 ΥΟΔΔ) και 
2/6419/0022/9.2.2009 αποφάσεις καταργούνται. 

2. Οι παράγραφοι 1 και 2 της περίπτωσης β' του άρ¬ 
θρου 22 της Φ21/1639/14.10.1998 απόφασης του Υπουρ¬ 
γού Εργασίας και Κοινωνικών Ασφαλίσεων «Κανονισμός 
Λειτουργίας Ειδικής Υπηρεσίας Ελέγχου Ασφάλισης 
ΙΚΑ», καταργούνται. 

3. Το τρίτο εδάφιο της παραγράφου 6 του άρθρου 52 
του ν. 3693/2008 (ΦΕΚ 174 Α') καταργείται. 

Άρθρο 35 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός από 
τις διατάξεις για τις οποίες ορίζεται διαφορετικά. Από την έναρξη της ισχύος του νόμου αυτού καταργείται και 
κάθε άλλη γενική ή ειδική διάταξη που αντίκειται ρητώς ή σιωπηρώς στις διατάξεις του νόμου αυτού. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 7 Μαΐου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΟΙΚΟΝΟΜΙΚΩΝ 

ΙΩΑΝΝΗΣ ΡΑΓΚΟΥΣΗΣ ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ ΕΡΓΑΣΙΑΣ 

ΚΑΙ ΝΑΥΤΙΛΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΛΟΥΚΙΑ-ΤΑΡΣΙΤΣΑ ΚΑΤΣΕΛΗ ΑΝΔΡΕΑΣ ΛΟΒΕΡΔΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΑΛΛΗΛΕΓΓΥΗΣ ΚΑΙ ΑΝΘΡΩΠΙΝΩΝ ΔΙΚΑΩΜΑΤΩΝ 

ΜΑΡΙΑ-ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ ΧΑΡΑΛΑΜΠΟΣ ΚΑΣΤΑΝΙΔΗΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 10 Μάίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΌΡ 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ιοιη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ ίαχ; 210 4071010 · ίηΐβτηεΐ: Η«ρ://νννννν. 6 ί. 9 ΐ· _ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 € ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.9·")· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

